text:
Indoneziýa
Indoneziýa, Indoneziýa respublikasy (Respublyk Indonesiýa).
Umumy maglumaty[üýtget | edit source]
Indoneziýa (ind. Indonesia), resmi ady — Indoneziýa Respublikasy (ind. Republik Indonesia) — Günorta-gündogar Aziýada iň iri döwlet. Ol Zond arhipelagynyň adalarynda ýerleşýär we dünýädäki iň iri ada döwlet bolup durýar. Ol Aziýa bilen Awstraliýanyn aralygynda Malaý (Indoneziýa) arhipelagynyn adalarynda (uly Zond, Kiçi Zond we Molukka adalary) ýerleşýär. Indoneziýanyn sostawyna täze gwineýa (gb. Irian) Aziýanyn günbatar bölegi we onuň töweregiňdäki käbir ownuk adalar hem girýär. Meýdany 1904,3 mun km/kwadrat. Ilatyň 144,9 mln. Adam (1979) ýýlyn aýagynda). Paýtagty-Jakarta şäheri. Indoneziýa adminstratiw taýdan welaýatlara boluňýar. Jakarta we Jokýakarta şäherleri-de aýratyn adminstratiw birliklere bölünen.
Döwlet gurluşy[üýtget | edit source]
Indoneziýa respublikasy. Häzirki konstituşyýasy 1945 ýýlda. (1949 ýýlyn 27 dekabryndan 1959 ýýlyn 5 iýulyna çenli ýurtda başga konstituşyýalar hereket etdi). Kabul edilýär. Döwletiň we hökümmediniň baştutany prezident. Prezident halk konsultatiw kongresi (HKK) tarapyndan 5 ýýl möhlete saýlaňýar. 1969 ýýlyn kanunyna görä döwlet häkimýetiniň ýokary organy HKK bolup, ol parlamentin halk wekilleri söwetiniň (HWS) 460 wekilinden dürli ýerli jemgyýetçilik toparlarynyň 460 wekilinden ybaratdyr. Kanun çykarjylyk funksiýalary HBS degishlidir. Sud sistemasy ýokary suddan (onuň çlenlerini president belleýär), oblast sudlaryndan, döwlet sudlaryndan (ýustisa ministry belleýär.) hem-de musulman dini sudlaryndan ybaratdyr.
Tebigaty[üýtget | edit source]
Indoneziýa ekwatoryýal, atmosferanyň çalşyp durýan mossunly zonasynda ýerleşýär. Indoneziýanyn ekwatora we adalarda ýerleşmegi ol ýerde mydama maýýl howanyň bolmagy üçin şert döredýär. Indoneziýada deňiz suwunyň tempraturasy hemişe +27-dan ýokarydyr. Suw akymlary möwsüme görä üýtgäp durýar, deňiz haýwanlaryna baý. Ýeriniň ½ böleginden gowragyny orta beýiklikdäki daglyklar we pes daglyklar tutýar. Gb,Irianda kem-kes, beýik daglyklara (in beýik ýeri 5029m) düş gelmek bolýar. Ýurduň bütin gd. Bölegini diýen ýaly epinli we wulkanyk daglar tutýar. Wulkanlar örän köp. Indoneziýanyn köp bölegi kaýnozoý tektogenezisine, dg-gd Sumatra we go-gb. Kalymaňtaň mezozoý oblastyna, Täze Gwineýanyn go. Bölegi we Aru a-lary bolsa mezozoýa çenli bolan ýýgyrtlanmalara degishlidir. Indoneziýanyn geologyç gurlusynda metamorfik jynslar , dürli sostawdaky paleoý, mezozoý we paleogen-neogen effusiw çokundy jynslar, sheýle hem antropegen wulkanyk hadysalar gatnashýarlar. Gažylyp alyňýaň peýdaly zatlardan nebitm kömür, demir-laterit magdanlary, marganes, galaýý, alýumynyý, nikel bar. Ýurduň köp böleginiň klimaty ekwatoriýalydyr. Gd. Ýawada we Kiçi Zond adalarynda bolsa subekwatoriallardyr. Peslikleriň hemme ýerinde diýen ýaly ortaça aýlyk t+25-27. Ýýllyk ygalyň mukdary 2000–4000 mm-e ýetýär. Indoneziýanyn derýa seti gurdyr. Köpüsi hemishe bol suwly derýälär. Esasy derýalary: Kapuas, Baryytom Kampar, Muşy, Mamberamowe Digul. Indoneziýanyn meýdanynyň 4/5 bölegine golaýýnyn, easan ulýond adaarynyn we Gb. Irianyn çaklrinde mydama çygly tokaýlaryň gyzyl-sary laterit, dag laterit we laterit topragy bar, düzlüklerde tropiki batgaçylyk we laterit gleý, go-gd-da gyzyl laterit, gyzyl-goňur topraklar agdyklyk edýär. Indoneziýanyn köp bölegi-peslikler we 1300–1500 m-e çenli beýiklikli dag ýennitleri ebedi gök, çygly ekwatoryýal tokaý bilen örtülendir. Bu tipdaki tokaýlarda esasan, fikuslar, dipterokarp agaçlary, raşamala, pandanuslar, çörek agajy, sheýle-hem palmalar agaç gornushli paporotnikler, bambuklar ösýär. 1300–1500 m we 2600–300 m aralykdaky zolakda dag-tropiki tokaýlar giň ýaýran, olarda, esasan , ebedi gök (ebedi gök dublar), ýasy ýaprakly agaçlar (buk, dub kashtan), purly agaçlar (podokarpus), go-gd-da ýapragyny dökýän tropiki tokaýlar (tik, kazuarin) we sawannalar ösýär. Indoneziýa teritoriýasyny köp bölegi Hindi-Malaý zoogeografik oblastynyň Malaý podoblastýa, Gb, Irian, Molukka we Kiçi Zond adalarynyň käbiri Awstralyýa oblasynyn Papuas podoblastyna degishlidir. Indoneziýanyn gb. Böleginde esasan maýmynlar, bir we iki shahly kerkler, piller, malaý aýýsy, totugushlar, krokodiller, ýýlanlar, zemzenler ýashaýar. Gd bölegi üçin torbalylar, ýarganatlar, kakady totulary mahsusdyr. Içerki suwlary we deňizler balyga baýdyr.
Ilaty[üýtget | edit source]
Indoneziýada 150-deň gowrak halk ýashaýar. Olaryň köpüsi öz (96 %)dilleri, medeňiýeti we durmuşhy boýunça malaý-poliňiziýa diliniň indoneziýa toparyna degishlidir. Bu toparyn has uly halklary: ýawanlar, we olara kowumdash şundanlar hem madurlar, malaýlar, olara ýakyn banjaklar, minangkabauwlar, açerler, batakla we bashgalardyr. Indoneziýanyn shaherlerinde we plantasyýa raýonlarynda hytaýlar (3 mln ýakyn), asly hindistanlylar we päkistanlylar (90 mun), araplar (100mun), gollandlar (10mun) hem ýashaýar. Döwlet dili-indonez dili. Esasy dini-yslam Ylatyn ýýlyk köpelişhi orta hasap bilen 2,8% (1963-70) Ylatyn üçden iki bölegi Ýawa a-nda jemlenendir. Ylatyn 70%-e golaýý oba ýerlerinde ýashaýar (1965). Ylaty 100 müňden geçýän shaherlerin her birinde 1mln-dan gowrak ýashaýar.
Sazy[üýtget | edit source]
Indoneziýanyn sazy taryhy döwrün öňümidir. Gadym wagtlardan bary dil üsti bilen saz-söhbet edilip gelnipdir. Indoneziýanyn sazynyň esasyny 5 sesli slendro sistemasy düzýär, ol 7 sesli pelog sistemasyna çenli giňelýär. Indoneziýa sazynyň häsiýeti sypaty giň ösen geterfonaýadan we köp seslikden ybaratdyr. Indoneziýanyn häzirki zaman sazynda ýewropa notasyýasy hem ulanylýar. Garashsyzlyk gazaňylaňdan soň (1945), saz kollektiwleri milli däpleri döredijilikli ösdürmäge çalyshýarlar. Kompozitorlardan Syjasmina, A.Paşarybu, Susbini we bashgalar bellidir. 1952 ýýldan bary Jokýakartada döwlet sazçylyk mekdebi ishleýä. 1960 ýýlda konserwatoriýa, Indoneziýa klassyky sazçylyk mekdebi açylýar. 1968 ýýlda we Jokaýakartada radionyn ýanynda kämera orkestrleri hem ishleýär.
Album[üýtget | edit source]
National Museum of Indonesia in Central Jakarta
Wisma 46, Indonesia's tallest office building, located in the middle of Jakarta skyscraper.
A train at Gambir station in Central Jakarta
The Bung Karno Stadium is capable of hosting 100,000 spectators
A selection of Indonesian food, including Soto Ayam (chicken soup), sate kerang (shellfish kebabs), telor pindang (preserved eggs), perkedel (fritter), and es teh manis (sweet iced tea)
Mazda6 used by the Jakarta Metro Highway Patrol (Ditlantas Polda Metro Jaya) as a patrol car
Mitsubishi Lancer used by Vital Object Protection of Indonesian National Police
GE U20C in Indonesia, #CC201-05


c: text/html

text:
Офис СоМ East в Киеве
ул. Прорезная 10, оф. 66
Киев, 01034, Украина)
Офис CoM East во Львове
ул. Костомарова 1/3, оф. 5
Львов, 79000, Украина
Офис CoM East в Тбилиси
Ул. Д. Гамрекели 19, оф. 611
Тбилиси, 0160, Грузия
Офис CoM East в Ереване
ул. Чаренца 1, оф. 201
Ереван, 0025, Армения
Офис СоМ East в Беларуси
Просп. Независимости 95/1, оф. 807
Минск, 220043, Беларусь
Офис СоМ East в Молдове
ул. Александри Василе 78, оф. 210
Кишинев, 2012, Молдова
Maliýeleşdirme gurallary
Durnukly energiýa hereket meýilnamalarynyň çäginde energiýany tygşytlamaga we täzeläp bolýan energiýany ulanmaga borçlanýan bileleşige gol çekenler hemişe maliýeleşdirme mümkinçiliklerini gözlemeli.
Bu bölümde COMO gündogar ýurtlarynda bileleşige gol çekenlere maliýeleşdirme mümkinçilikleriniň doly däl sanawy berilýär. Şeýle hem, maliýe rejeleriniň iň oňat amallary we sebit hyzmatdaşlygynyň mysallar düşündirilýär.
TÄZELIKÇI MALIÝE REJELERI
Aşakdakylary hasaba almak bilen ýerli, sebit we ýurt derejelerinde dürli maliýe çeşmeleri elýeterlidir:
- Ýerli häkimiýetleriň öz çeşmeleri
- Ýerli hyzmatdaşlaryň çeşmeleri
- Şäher häkimliklerindäki we sebitlerdäki bölümçeler
- Döwlet we hususy pudaklaryň hyzmatdaşlygy
Siziň ýurduňyzdaky maliýe mümkinçiliklerini öwrenmek üçin degişli peşgeş beriji hakda okaň:
Şäher häkimleriniň bileleşigi
Ädimme-adim bileleşik
Gol çekenler
Bileleşigiň utgaşdyryjylary
Bileleşigi goldaýjylar
Academia corner
Local and Regional Energy Agencies
Degişli başlangyçlar
Ýüz tutmak
Durnukly energiýa hereket meýilnamalary
Monitoring Action Plans
Ajaýyplygyň ülňüsi
Демонстрационные проекты
Coordinators and Supporters’ Benchmark of Excellence
Ýerli häkimiýet hökmünde
Welaýat ýa-da sebit hökmünde
Birleşme ýa-da ýerli häkimiýetleriň arabaglanyşygy hökmünde
As a Local and Regional Energy Agency
Bileleşigiň kartasy
Täzelikler | Gün tertibi | Sahypanyň kartasy | RSS kömek | Minnetdarlyk | Kanuny

robotstxt: allowed

filter: keep


text:
Türkmenistanyň Döwlet baýdagy üçin döwlet standartyna üýtgetmeler girizildi
Hormatly Prezidentimiz Gurbanguly Berdimuhamedowyň Kararyna laýyklykda, Türkmenistanyň Döwlet baýdagy üçin döwlet standartyna üýtgetmeler girizildi.
Resminamadan görnüşi ýaly, «Türkmenistanyň Döwlet baýdagy üçin döwlet standartyny tassyklamak hakynda» Türkmenistanyň Prezidentiniň 2015-nji ýylyň 20-nji iýunynda çykaran 14304-nji karary bilen tassyklanylan «Türkmenistanyň Döwlet baýdagy» hakyndaky Türkmenistanyň TDS 562-2015 döwlet standartynda
3.2.2 kiçi bölümine şu mazmunly täze bendi goşmaly:
«Uly ölçeglerdäki baýdaklarda (ini 5000 mm we şondan ýokary bolanda) Aýyň we ýyldyzyň şekillerini baýdaga dikme (aplikasiýa) usulynda ýerleşdirmäge ýol berilýär.»;
3.2.3 kiçi bölüminde:
birinji bendinde «Baýdagyň esasy böleginiň gyralary 3-10 mm» diýen sözleri we sanlary «Baýdagyň gyralary 3-15 mm» diýen sözler we sanlar bilen çalşyrmaly;
şu mazmunly täze bentleri goşmaly:
«Baýdagyň ini 5000 mm we şondan ýokary bolanda gyralary 15-40 mm aralygynda eplenip tikilmeli.
Iki gat usulynda tikilýän baýdaklarda gyralarynyň eplenip tikilmezligine ýol berilýär.»;
şol döwlet standartyna A goşundynyň birinji bendinden soň, şu mazmunly täze bendi goşmaly:
«Uly ölçeglerdäki baýdaklarda (ini 5000 mm we şondan ýokary bolanda) ak reňkli gyra zolaklarynyň ininiň berkligi üpjün edilen ýagdaýynda dar tikilmegine ýol berilýär.».
«Uly ölçeglerdäki baýdaklarda (ini 5000 mm we şondan ýokary bolanda) ak reňkli gyra zolaklarynyň ininiň berkligi üpjün edilen ýagdaýynda dar tikilmegine ýol berilýär.».


text:
Türkmenistan, Türkmenbaşy ş., TNGIZT
Telefon belgisi: (8 00 243) 96 2 00
Türkmenbaşynyň nebiti gaýtadan işleýän zawodlar toplumy Türkmenistanyň nebiti gaýtadan işleýän senagatynyň öňbaşçysydyr. Bu toplum — ägirt uly mümkinçiliklere hem-de baý önümçilik däplerine eýe bolan iň häzirki zaman kärhanadyr. Bu günki günde ýurtda öndürilýän senagat önümleriniň dörtden bir bölegi toplumyň paýyna düşýär.
Bu gün TNGIZT ýurdumyzyň esasy eksport potensialyny düzýän etilirlenmedik awtobenzinler, awiasion we tehniki kerosin, reaktiw we dizel ýangyçlary, mazut, çalgy ýaglary, polipropilen, ýeňil gazoýl, nebit koksy, suwuklandyrylan gaz, gurluşyk we ýol bitumy we başga-da köpsanly nebithimiýa önümlerini öndürýär.
TNGIZT öndürýän önümleriniň ýokary hilliliginiň halkara derejesinde ykrar edilmegi daşary ýurt hyzmatdaşlarynyň bu topluma bolan gyzyklanmasyny has hem artdyrýar. Toplum «Altyn globus» (Amsterdam, Niderlandlar, 1995), «Astekleriň ýyldyzy» (Mehiko, Meksika, 1997), «Hil üçin halkara altyn ýyldyzy» (Ženewa, Şweýsariýa, 1999), iň gowy söwda markasy üçin — «Täze müňýyllygyň sowgady» (Pariž, Fransiýa, 2001), söwdanyň öňdebaryjylary üçin halkara klublarynyň hormatly diplomy — «Tehnologiýa we hil üçin täze müňýyllygyň sowgady» (Ženewa, Şweýsariýa, 2001), Hil üçin Halkara sowgat (Nýu-Ýork, ABŞ, 2002), «Hil üçin alty ýyldyz» (Ženewa, Şweýsariýa, 2002) ýaly halkara baýraklaryna eýe boldy. Fransiýada gowşurylan «Hil üçin täze müňçyllygyň sowgady» halkara baýragy toplumyň halkara baýraklarynyň sanawynyň üstüni ýetirdi.
Kärhana taýýar önümlerini ýüklemek işlerini häzirki zaman ýerüsti we deňiz terminallarynyň üsti bilen amala aşyrýar.
Türkmenistanyň Prezidentiniň 02.03.2017 ý. senedäki Karary bilen Döwletmyrat Nurberdiýewiç Bäşimow Türkmenbaşydaky nebiti gaýtadan işleýän zawodlar toplumynyň baş direktory wezipesine bellenildi.


text:
Brýussel howa ýollary 2 günlük iş taşlaýyş yglan etdi
Brýussel howa ýollarynda 500 uçarman işleýär
Belgiýanyň milli howa ýollary frimasy Brýussel howa ýollarynyň uçarmanlary iş şertleriniň kadalaşdyrylmagy üçin 2 günlük iş taşlaýyş yglan edendiklerini habar berdi.
Maý aýynyň 14-16-sy aralygynda iş taşlaýyş yglan eden uçarmanlar diňe aýlyk günlükleriniň artdyrylmagyny däl eýsem iş şertleriniň kadalaşdyrylmagyny isleýär.
Uçarmanlar iş sagatlarynyň kadasyzdygyny nygtaýar.
Brýussel howa ýollarynda 500 uçarman işleýär.
Uçarmanlaryň 2 gün iş taşlamagy uçuşlaryň 75 göteriminiň bes edilmegine sebäp boldy.


text:
Babyr Zahyretdin Muhammet
BABYR Zahyretdin Muhammet (1483, Fergana—1530) — özbek ýazyjysy, döwlet işgäri, serkerde. Hindistanda Beýik Mogollar dinastnýasyny esaslandyryjy (1526). Babyryň «Babyrnama» atly bütin dünýä meşhur kitaby bar, onda şahyryň awtobiografiýasy beýan edilýär. Bu kitap üç bölümden (Fergana, Kabul, Hindistan) ybarat bolup, onda 1493—1529 ýyllardaky dürli wakalar beýan edilýär. Ol kitapda awtobiografik maglumatlardan başga, ýöriş ýazgylary hem bar. Onda Orta Aziýanyň, Owganystanyň, Hindistanyň tebigaty, şäherleri we oba durmuşy beýan edilýär, ýaşuly döwürdeşleri (Nowaýy, Binoýy we b.) barada maglumatlar berilýär. «Babyrnama» özbek edebiýatynda awtobiografik Žanryň ilkinji nusgasydyr. Bu kitap fars, iňlis, nemes, fransuz we rus dillerine terjime edildi. Babyryň rubagylaryny, gazallaryny we liriki hatlaryny öz içine alýan kiçiräk «Diwany» hem bar. Babyryň goşgulary we groza eserleri gadymy özbek edebi diliniň ösmeginde uly rol oýnapdyr.


text:
(Agageldi Allanazarow-Ak ýelken)
Çeper edebiýat näme?
Edebi zehin näme?
Wagt geçýär, täzeden-täze, ezberden-ezber ýazyjy-şahyrlar orta çykýar. Her täze zehiniň edebiýat meýdanyna gelmegi bilen, ýokarky soraglaryň jogaby gitdigiçe aýdyňlaşaýjak ýaly welin, tersine, ol barha çylşyrymlaşýar. Sebäbi her bir çyn zehin edebiýata heniz belli bolmadyk öwüşginler, öwrümler, tärler, keşpler getirýär. Anha, onsoň, ýaňybir çözgüdini tapdym edeňkirlän sowalyň üstüne täze sowallar münýär. ...Çärýek asyr mundan öň, ýaşajyk talypkak, «Sowet edebiýaty» (häzirki «Garagum») žurnalynda şol wagtky ýaş ýazyjy Agageldi Allanazarowyň «Ýedi däne» atly ilkinji powesti çap edildi. Mugallymlaryň maslahaty bilen, Türkmen döwlet uniwersitetiniň talyplarynyň arasynda bu eser barada pikir alyşmagy karar etdik. Maslahata ýazyjynyň özem geldi. Şonda talyp talabymyz, gögele gömelteýligimiz, jahyl jedelkeşligimiz bilen, powestiň üstüne topulyşymyz ýadyma düşýär. Ýazyjynyň bar aýdylanlary ünsli, sabyrly diňläp oturyşam ýadymda...


text:
Habarlar 7 fewral 2018
Resmi habar
Döwlet Baştutanymyz Nikos Anastasiadisi Kipriň Prezidenti wezipesine gaýtadan saýlanmagy mynasybetli gutlady
Türkmenistanyň Prezidenti şu ýakymly mümkinçilikden peýdalanyp, Kipr Respublikasynyň Prezidentine tüýs ýürekden berk jan saglyk, bagtyýarlyk hem-de dostlukly ýurduň mundan beýläk-de öňe gitmeginiň we gülläp ösmeginiň bähbidine iň ýokary döwlet wezipesinde üstünlikler gazanmagyny arzuw etdi.
Sport
«Berkarar» söwda-dynç alyş merkezinde FIFA-nyň dünýä Kubogy görkezildi
Her dört ýyldan nobatdaky dünýä çempionatynyň öň ýanynda Kubok ýurtlar we yklymlar boýunça “syýahat” edip, futbol janköýerlerine meşhur sylagy görmäge hem-de uly sport wakasyna dahyllydygyňy duýmaga mümkinçilik berýär.
Ylym
Milli bilim instituty bilen Kembrij uniwersitetiniň arasynda özara düşünişmek barada Ähtnama gol çekildi
Döwletleriň 100-e golaýynyň wekilleri toparlardaky mejlisler görnüşinde geçirilen maslahata gatnaşdylar, olarda ykdysadyýetiň we bilimiň özara täsiri; bilime ulgamlaýyn çemeleşmek; çalt depginli özgertmeler eýýamynda bilimiň hilini üpjün etmegiň ýörelgeleri; başlangyç bilim we çagalaryň ösüşi ýaly temalar öwrenildi. Duşuşygyň temalaryna görä gurnalan sergide oňa gatnaşanlar häzirki şertlerde innowasion bilimiň ugurlary barada pikir alyşdylar.
Wakalaryň jümmüşinde
Döwlet Baştutanymyzyň gatnaşmagynda Täze zaman ýaşaýyş toplumynyň täze tapgyry açyldy
Halkymyzyň bagtyýar we abadan durmuşyny üpjün etmek, ýurdumyzyň şäherlerinde we obalarynda halkara ölçeglerine kybap düzümi döretmek - milli Liderimiziň alyp barýan döwlet syýasatynyň ileri tutulýan ugry bolup, adam hakynda hemmetaraplaýyn alada onuň esasyny düzýär. Aşgabatda ýurdumyzyň ähli sebitlerinde gurlan köpsanly täze binalar, ilkinji nobatda, ähli amatlyklary bolan ajaýyp ýaşaýyş jaýlary şol syýasatyň aýdyň nyşanlarydyr.
Medeniýet
Mukamlar köşgünde Eýranyň Medeniýet günleri açylyşy
Iki döwletiň ynsanperwer gatnaşyklarynyň ösdürilmegi gadym döwürlerden bäri taryhy we medeni umumylyklar bilen baglanyşykly biziň halklarymyzyň hoşniýetli goňşuçylyk we dostluk gatnaşyklarynyň anyk ýörelgelerini aýdyň tassyklaýar.
Medeniýet
Baş muzeýde açylan sergi Beýik Ýüpek ýolunyň taryhyna bagyşlanýar
Milli mirasyň şanly mirasy, tutuş taryhyň dowamynda türkmenleriň hemrasy bolan nepis türkmen halylaryny, inçebil ahal-teke bedewleriniň, berdaşly düýäniň we wepaly alabaýyň şekillerini özünde jemleýän joşgunly manzar eýýamlaryň dowamatlylygyny we halkymyzyň ata-baba däplere ygrarlylygyny aňladýar.


text:
Türkiýäniň prezidenti Rejep Taýyp Erdogan Siriýa bilen serhetdeş sebitlerinde üçünji harby operasiýanyň başladyljakdygyny mälim etdi. Bellesek, Türkiýe mundan ozal Siriýa bilen baglylykda iki harby operasiýany geçiripdi.
“Türkiýe Ýefrat galkany we Zeýtun şahasy operasiýalaryna goşmaça ýene bir operasiýa geçirer” diýip, Erdogan Stambulda ýygnanan müňlerçe tarapdarlarynyň öňünde çykyş etdi.
Şeýle-de, Erdogan: “Operasiýalar ýekeje-de bir terrorist galmaýança dowam etdiriler” diýip, belledi.
Türkiýe häzir Siriýanyň demirgazygyndaky Afrin sebitinde, özüniň terrorist diýip atlandyrýan, kürt ýaraglylaryna garşy “Zeýtun şahasy” atly operasiýany geçirýär.
Türkiýäniň ilkinji “Ýefrat galkany” atly operasiýasynyň dowamynda Siriýanyň Afrin sebitindäki “Yslam döwleti” ekstremistik toparynyň jeňçileri we kürt söweşijileri nyşana alnypdy. Bu operasiýa 2017-nji ýylyň başynda tamamlandy.


text:
Türkiýede şu ýylyň ilkinji dört aýynda 440 müň 226 ýaşaýyş jaý satyldy
Ýaşaýyş jaý satuwlary 2017-nji ýylyň ilkinji 4 aýynda geçen ýylyň şol döwri bilen deňeşdirilende 7,2 göterim artdy
Türkiýäniň Hasabat guramasy tarapyndan berilen hasabata görä Türkiýede ýaşaýyş jaý satuwlarynyň aglaba bölegi ýurdyň 3 welaýatynda ýerine ýetirildi.
Berilen beýanata görä aprel aýynda ýaşaýyş jaý satuwy geçen ýylyň aprel aýyna garanyňda 7,6 göterim artyp, 114 müň 446-a ýetdi.
Daşary ýurtlylara satylan ýaşaýyş jaýlaryň sany bolsa aprel aýynda 2,7 göterim artyp, 1624-e ýetdi.


text:
Aşgabat, 05.02.2015. “Türkmenportal”.
Aşgabatda Ykdysady hyzmatdaşlyk boýunça hökümetara türkmen-horwat toparynyň nobatdaky mejlisi geçirildi. Oňa Türkmenistanyň we Horwatiýa Respublikasynyň birnäçe döwlet düzümleriniň ýolbaşçylary hem-de wekilleri gatnaşdylar.
Mejlisiň barşynda ozal gazanylan ylalaşyklary iş ýüzünde durmuşa geçirmek bilen baglanyşykly meselelere garaldy, şeýle hem ikitaraplaýyn hyzmatdaşlygyň we ony mundan beýläk-de ösdürmegiň möhüm ugurlary boýunça netijeli pikir alyşmalar boldy. Geçen döwürde türkmen-horwat gatnaşyklaryň birnäçe möhüm ugurlary boýunça işjeňleşdirilendigini bellemek bilen, duşuşyga gatnaşyjylar özara peýdaly maýa goýum taslamalaryny işläp taýýarlamak we söwda-ykdysady, ýangyç-energetika ulgamlaryndaky, ulag we aragatnaşyk pudaklaryndaky hyzmatdaşlygy artdyrmak maksady bilen, Hökümetara toparynyň işiniň netijeliligini ýokarlandyrmagyň wajypdygyny nygtadylar.
Gumanitar gatnaşyklar bilen baglanyşykly meseleler duşuşykda netijeli ýagdaýda ara alnyp maslahatlaşyldy. Şunuň bilen bagly döwletara gatnaşyklarynyň möhüm bölegi hasaplanýan medeni we ylym-bilim gatnaşyklaryny yzygiderli ösdürmek hakyndaky teklip öňe sürüldi. Syýahatçylyk we sport özara gatnaşyklaryň geljegi uly ugurlaryň hatarynda görkezildi.
Şu gün hökümetara topar öz işini dowam etdirer.


text:
Blog
Blog (Türkmen: ulgam gündeligi) ýa-da Weblog (Türkmen: san görkeziji ulgam) — internetiň soňky trendlerinden. Internet ulanyjylaryň gündelik edýän işleri we synlary barada beýlekiler bilen paýlaşylýan ulgam. Tehniki bilgi gerek bolman, öz islän zatlaryny, öz islän şekillerinde ýazan kişileriň emele getirýän, gündelige meňzeýän web sahypalarydyr.
Iňlis dilindäki "web" we "log" sözleriniň birleşmesinden dörän weblog düşünjesiniň wagtyň geçmegi bilen ýaýran adydyr.
Blog näme?[üýtget | edit source]
Blog, adatça döwrebapdan könä tarap hatarlanan ýazgy we teswirleriň neşir edilýän, ulgam düýpli neşirini gönükdirýär. Esasan her ugradylan ýazgynyň soňunda ýazaryň adyny we ugradylan wagtyny belleýär. Neşir edijiniň saýlaýşyna görä okaýjylar ýazgylara teswir galdyryp bilýärler. Teswirleriň bloglarda örän uly täsiri bardyr; bu saýada ýazar we okaýjylaryň arasynda aragatnaşyk üpjün edilýär. Mundan başga-da, yzy görme (trackback) guraly bilen, kesgitli bir ýazgy hakynda ýazylan beýleki ýazgylaryň kesgitlenmesi hem mümkindir.
Ilkinji bloglar el bilen ýazylyp döwrebaplaşdyrylýarka, şu zamanda bu iş üçin aýratyn ýazylan programma üpjünçiligi ulanylýar. Bu programma üpjünçiliklerinden käbirleri blog gullugy üpjün ediji sahypanyň aşaky ýer atlary diýlip döredilýän, käbirleri bolsa ulanyjynyň öz serwerine gurlup işledilmesi gerek bolan programma üpjünçilikleridir.
Bloguň geçmişi[üýtget | edit source]
Bloglaryň mazmuny adaty internet mazmunyndan tapawutlulyk görkezýändigi üçin diňe bloglar üçin gurulan aýratyn san görkeziji gurallary we gözleg ulgamlaryny öz içine alýar. Technorati iň üstünlikli blog tehnologiýalaryndan biridir. Aýratyn-da Google Blog Search adynda gözleg ulgamy işledýär. 2005-nji ýylda Verisign tarapyndan satyn alynan Weblogs.com, dünýäniň iň uly blog ping gullugy bolup bütin internet san görkeziji gurallaryna mümkinçilik berýär.
Internet bilen baglanşykly düýpli ylmy taýdan barlag edarasy, "Jupiter Research"üň 2005-nji ýylda geçiren bir barlagyna görä, blog sahypa eýeleriniň ýarysynyň ýyllyk girdejisi 60.000 dollaryň üstünde; blog okaýanlaryň %60-y erkek we blog okama endigi bar bolanlaryň %73-i 5 ýyldan uzak wagtdan bäri internete eýedir. Blog okaýanlaryň %28-i blog okamak üçin RSS ulanýar. 2005-nji ýylyň soňunda geçirilen başga bir barlaga görä hem internet ulanyjylarynyň %38-i blog sözüniň manysyny bilýändiklerini, %27-si bolsa blog okaýandyklaryny bildirendir. Blogosferiň depginini gol üstünde saklama wekilhanasyndaky Technorati-niň hasabatyna görä, günde 50.000-den köp täze blog sahypasy döredilýär.
Bloglaryň ulanylyşy 1999-nji ýylda Blogger-iň bu hyzmaty bermäge başlamagy we gysga wagt soňra muny mugt görnüşe geçirmegi bilen ýaýrandyr. 2003-nji ýylyň Fewral aýynda Google, Blogger-i satyn aldy we Google-uň panel guralyna, girilen sahypanyň salgysyny gönimel bloga girmäge mümkinçilik berýän 'Blog This!' täri ýerleşdirildi. Iňlisçe bilýän käbir kişi ilkinji gezek bu dügmäniň kömegi bilen bloglar bilen tanyşandyrlar.
Blogger bilen bir döwürde gurulan LiveJournal, diňe kesgitli kişileriň okamagyna rugsat berilýän blog sahypalary döredip meşhur bolan blog sahypasydyr. Şu döwürde hem iň köp blog döredilýän ulgamlardan biri LiveJournal, ýazýan zatlaryny hemme kişi bilen paýlaşmak islemeýän we özara topar gatnaşyklaryna ähmiýet berýän kişiler tarapyndan oňat görülýär.
Microsoft-uň Windows Live Spaces atly blog ulgamy hem, MSN agzalaryna hödürlenen Windows Live Messenger hyzmaty bilen bileleşdirileninden soň düýpli ýaýraýyş görkezendir. Agzalaryň fotoalbom döretmesine ýol açan ulgam, bloglaryň döwrebaplaşdyrylan wagtynda paýlaşylmasyna mümkinçilik berýän içki nusgasyna hem eýedir. Esasan, höwesjeň ulanyjylar üçin hyzmat bolan Windows Live Spaces, görnüşi we nusgasy üýgeşiklige beter açyk däldir. Aýratyn-da, Windows Live Messenger has köp söhbet maksady bilen ulanylýan hyzmat bolany sebäpli, Space-lerde bar bolan bloglar hem has köp surat ýükleme ýeri edilip ulanylýar. Microsoft, 2010-njy ýylyň Sentýabr aýynyň 27-sine, Windows Live Spaces hyzmatyny bes etjekdigini duýdurdy we ulanyjylaryna bloglaryny mugt görnüşde WordPress.com-a mümkinçiligi hödürledi.
Çalt depginler bilen ulalýan we düýpli hyjuw halyna gelen blog dünýäsinde, internetiň ulylaryndan Yahoo hem 2005-nji ýylyň Mart aýynda öz blog ulgamy Yahoo! 360-y açandygyny yglan etdi.
Ulanyjynyň öz


text:
Häzirki wagtda 2017-nji ýylda türkmen paýtagtynda Ýapyk binalarda we söweş sungaty boýunça V Aziýa oýunlarynyň ýaryşlarynyň geçirilmegine bütin ýurdumyz boýunça uly taýýarlyk işleri geçirilýär. Taýýarlyk görme işleriniň çäginde Olimpiýa şäherjiginiň gurluşygy giň gerimde alnyp barylýar we Bitarap döwletimiziň gözel paýtagty Aşgabat şäherimizde Aziýada - 2017-ä dünýä döwletlerinden geljek köp sanly mertebeli myhmanlary türkmen halkyna mahsus bolan myhmansöýerlik bilen hem-de ýokary derejede mynasyp kabul etmeklik hemmämiziň mukaddes borjumyz bolup durýar. Şoňa laýyklykda hem häzirki wagtda paýtagtymyzyň içini we çetlerini abadanlaşdyrmaklyga uly üns berilýär. Çoganly şäherçesinde Daşoguz ýolunyň ugrundaky we Şor şäherçesindäki bagbançylygy ösdürmek üçin bölünip berlen ýer meýdançalarynyň (daçalaryň) talaba laýyk ulanylmaýandygy we onuň şäherimiziň häzirki zaman binagärlik durkuna laýyk gelmeýändigi üçin hem-de ol ýerlerde arassaçylyk, weterinar, ýangyna garşy kada-düzgünleriniň, daşky gurşawy goramagyň talaplarynyň berjaý edilmeýändigi sebäpli, häkimlik edaralary tarapyndan degişli işler alnyp barylýar. Bu daça ýerlerde ýaşaýjylara dynç günleri dynç almak we baglary ekmek şeýle-de 20 göterim ýerinde bagbançylyk jaýjagazlarynyň gurulmagy göz öňünde tutulan. Emma, gynansakda, bu ýer meýdançalarynda (daçalarda) ýokarda görkezilen talaplaryň berjaý edilmän uly-uly ýaýaşyş jaýlarynyň bikanun, birugsat gurulýandygyny, köp jaýlaryň raýatlara ýaşamak üçin kärendesine birugsat berilýändigini we şoňa laýyklykda ýeri ulanyşyň, daşky gurşawy goramagyň bozulýandygyny hem-de jemgyýetçilik tertip-düzgüniň bozulýandygyny biziň hemmämiz hem bilýäris. Bölünip berlen bu ýer meýdançalarynda ýaşaýyş jaýlarynyň birugsat gurulmagy we ýollaryň daralmagy netijesinde bolsa “Ýangyn söndüriji” we “Tiz kömek” awtoulaglaryň bökdençsiz hereket etmegine uly päsgelçilikler döredilýär we käbir ýagdaýlarda ýaýaşjylar tarapyndan tebigy gazy bikanun çekmek hem-de ulanmak ýaly ýagdaýlar hem ýüze çykýar. Şonuň üçin hem paýtagtymyzyň raýatlaryna bag ekmek üçin bölünip berlen bu ýer meýdançalarynda bellenen tertip-düzgüniň doly berjaý edilmändigi sebäpli, degişli şäher häkimlikleri tarapyndan Daşoguz ýolunyň ugrundaky we Şor şäherçesindäki daçalarda arassaçylyk işlerini geçirmeklik alnyp barylýar. Geçirilýän bu çäreleriň ilkinji nobatda tertip-düzgüniň ýola goýulmagy we şäherimiziň çetleriniň döwrebaplaşdyrylmagy üçin hem-de gözel paýtagtymyz Aşgabat şäherimizi iň gözel, iň arassa we ähli taraplaýyn ösen, döwrebap şähere öwürmek boýunça bellenen wezipeleriň çäklerinde alnyp barylýandygyna biziň hemmämiziň raýatlyk borjumyz bilen düşünmegimiz zerurdyr. Durdy Amantaganow
Paýtagtymyzda arassaçylyk çäreleri amala aşyrylýar
-
Gurbangeldi
3 years ago
- Gaty gowy șol olimpia oýunlaryna bizem gatnașyp biläýsek.


text:
Sowet diktatory Iosef Staliniň agtygy, teatr direktory Aleksandr Burdonskiý 75 ýaşynda aradan çykdy.
Russiýanyň armiýasynyň Merkezi teatrynyň resmileri Burdonskiýniň köp wagt bäri dowam eden ýürek näsazlyklary zerarly 24-nji maýda Moskwada ýogalandygyny aýtdylar. Burdonskiý agzalýan teatrda ençeme ýyl bäri işleýärdi.
Onuň kakasy Wasiliý Stalin Iosef Staliniň ogludy. Sowet howa güýçleriniň leýtenanty Wasiliý Stalin diktator aradan çykandan soň, 1953-nji ýylda birnäçe ýyl türme tussaglygyna höküm edilipdi. Ol 1962-nji ýylda ýogalypdy.
Burdonskiý ejesi Galina Burdonskaýanyň familiýasyny ulanýardy.
Ol teatrda işlän döwri 20-den gowrak oýnuň direktory bolupdy. Burdonskiý Russiýa federasiýasynyň halk artisti diýen ada hem mynasyp bolupdy.


text:
Gana
Gana Günbatar Afrikadaky döwlet. Paýtagty - Akkra. Tutýan meýdany - 238,54 müň inedördül kilometr. Administratiw taýdan 10 welaýata bölünýär. ilaty - 20,76 million adam. Döwlet dili - iňlis dili. Dini - hristian. Yslam we däp bolan käbir afrikan ynançlaram bar. Pul birligi sedi. Milli baýramy - Nowruz aýynyň 6-sy. Şol gün Gana ýurt garaşsyzlygyny yglan etdi (1957-nji ýyl). Gana Birleşen Milletler Guramasynyň, Afrika Birligi Guramasynyň, Afrika Bileşiginiň, Günbatar Afrika ýurtlarynyň Ykdysady jemgyýetiniň agzasy.
Mazmuny
Geografik ýerleşişi we serhedi[üýtget | edit source]
Kontinental döwlet. Günorta serhedini Atlantik okean ýuwýar. Günbatarda Şirmaýy Kenar respublikasy, demirgazykda Burkina-Faso we gündogarda Togo bilen serhetleşýär. Kenar serhediniň uzynlygy 539 kilometr.
Tebigaty[üýtget | edit source]
Ýurduň tutýan meýdanynyň agramly bölegini düzlikler tutýar. Günorta-günbatarynda we gündogarynda Aşanti we Kwahu platolary ýaýylyp ýatyr. Akkra şäheriniň etraplarynda ýygy-ýygydan ýer titreýär. Iň beýik gerşi - Afajoto dagy (885 m). Peýdaly gazylyp alynýan baýlyklary - almaz, alýuminiý, asbest, altyn, demir, hek daşy, duz, marganes, nebit, tebigy gaz, uran, hrom we galaýy. Ilaty: Günbatar Afrikanyň iň bir gür ilatly ýurdy hasaplanýar. 2001-nji ýyldaky maglumatlara görä, ilatyň gürligi 1 inedördül kilometre 79,2 adam düşýär. Ilat orta hasap bilen ýylda 1,36 göterim artýar. Ýurtda 65 ýaşa ýeten ýaşaýjylaryň sany 3,7 göterime barabar. Ortaça ýaş dowamlylygy - 56, 27 ýyl (erkelerde -55,36 ýyl, aýallarda bolsa 57,22 ýyl). Ykdysady taýdan işjeň ilaty 9 milliona adama ýetýär. Gana - ýarym etniki döwlet. Ýurduň ilatynyň 40 göterimi şäherlerde. ýaşaýar. iri şäherleri -Kumasi (610,6 müň adam), Tamale (259,2 müň adam), Tema (225,9 müň adam), Obuasi (118 müň adam), Teşei (112,9 müň adam). Ilatyň 1,5 göterimini bolsa ýewropalylar tutýar. 2002-nji ýylda Liberiýadan 9,5 müň adam, Serra-Leoneden 2 müň adam we Togodan 1 müň adam göçüp geldi. 1990-njy ýyllarda Gananyň raýatlary Ýewropa ýurtlaryna işlemäge gitdiler. 2001-nji ýylda Ýewropa ýurtlarynda 65 müň sany ganaly emigrant hasaba alyndy.
Döwlet gurluşy: Respublika. 1993-nji ýylyň Türkmenbaşy aýynyň 7-sinde kabul edilen Konstitusiýa hereket edýär. Prezident - ýurduň baştutany we ýaragly güýçleriniň baş serkerdebaşysydyr. Ol ähliumumy saýlawlar esasynda dört ýyl möhlete saýlanýar. Bu wezipä iki möhlete saýlanyp bilýär. Bir palataly parlamente deputatlar hem (200 adamlyk-ýerli milli assambleýa) ähliumumy saýlawlar esasynda dört ýyllyk möhlete saýlanýar. Prezident - Kufuor Jon Kofi Aguekum, onun orunbasary Alhaji Mahama Aliu. Goranmak güýji: Ýurduň Ýaragly güýçleriniň düzüminde 7 müň adam bar. Olaryň 5 müňi gury ýerde, 1 müňi denizde we 1 müňi bolsa howa güçýlerinde gulluk edýär. 2002-nji ýylda ýurt goranmak üçin 328 milliard sedi möçberinde pul harçlady.
Ykdysadyýeti[üýtget | edit source]
Gananyň ykdysadyýetiniň esasy pudaklary - oba hojalygy we altyn gazylyp alynýan senagatydyr. 1996-njy ýylda Tema (ýurduň iri senagat merkezi) şäherinde erkin ykdysady zolagy döredildi.
Oba hojalygy[üýtget | edit source]
2002-nji ýyldaky maglumatlara görä, oba hojalygynyň umumy içerki önümdäki paýy 35 göterim bolup, ykdysady taýdan işjeň ilatyň 57 göterimi bu pudakda zähmet çekýär. Oba hojalygyn-da esasan kakao ýetişdirilýär. Ýurduň ekine ýaramly ýerinin 50 göterimine kakao ekilýär. Mundan başga-da, ýurtda ananas, arahis, banan, mekgejöwen we beýleki ekinler ekilýär. Ýurduň maldarçylyk pudagy az önümçiligi bilen tapawutlanýar. Senagat taýdan guşçylyk pudagy ösdürilýär. Tokaýçylyk pudagyna hem uly üns berilýär. Gymmat bahaly agaçlar daşary ýurtlaryň bazarlaryna satylýar. Adamlar balykçylyk bilen hem meşgullanýarlar. Balykçylyk pudagy ýurduň içerki bazarynyň üçden iki böleginiň islegini kanagatlandyrýar. 1990-njy ýylyň başlarynda Bütin-dünýä bankynyň maliýe kömegi bilen balykçylyk pudagy döwrebaplaşdyryldy. Senagaty: Ykdysadyýetinde magdan senagatynyň möhüm ähmiýeti bar. 1990-njy ýyllarda magdan senagatynyň önümçilik pudaklaryna öňdebaryjy tehnologiýa ornaşdyryldy. Gana kakao hasylyny ýygnamak we eksport etmek, almaz, altyn, marganes gazyp almak boýunça dünýäde öňdäki orunlary eýeleýär. Marganes magdanyny gazyp almakda dünýäde 8-nji orunda durýar. 2002-nji ýylda 1 milliard 136million tonna marganes magdany gazylyp alyndy. Dokma, aýakgap. tikin senagatynyň kärhanalary bar. Tokaý senagatynyň kärhanalary öz önümleriniň ep-esli bölegini eskport edýär.
Daşary söwdasy[üýtget | edit source]
Ýurtda importyň möçberi eksportdan geçýär. 2003-nji ýylda 3,24 milliard dollarlyk hant daşary ýurtlardan satyn alnan bolsa, 2,64 milliard dollarlyk haryt satyldy. Esasy satyn alýan harytlary: tehnika, nebit we azyk önümleri. Import boýunça esasy hyzmatdaşlary: Nigeriýa (20,8 göterim), Beýik Britaniýa (7 göterim), ABŞ (6,4 göterim), Italiýa, Hytaý we Şyrmaýy Kenar respublikasy (6 göterim) hem-de Germaniýa (4,6 göterim). Gana öňden belli altyn, kakao, kauçuk, agaç önümlerini eksport edýän ýurtdyr. Şelýe hem almaz, alýuminiý, ananas, boksit, agaç önümleri hem daşary ýurt bazarlaryna satýar. Esasy eksport edýän hyzmatdaşlary: Gollandiýa (14,6 göterim), Beýik Britaniýa (9,7 göterim), ABŞ (6,9 göterim), Germaniýa (6,4 göterim), Fransiýa (5,7 göterim), Nigeriýa (4,7 göterim), Belgiýa (4,4 göterim) we Italiýa (4,1 göterim). Energetika: Ýurtda elektrik energiýanyň 70 göterimi agaç kömrüni ulanmak arkaly öndürilýän bolsa, 15 göterimi nebit önümlerinden we galan 15 göterimi hem Wolta derýasynyň kenaryndaky Kponge we Akosombo gidro elektrik beketlerinden alynýar. Ýeketäk energiýa ulgamy ýok.
Ulagy[üýtget | edit source]
1898-nji ýylda polat ýollaryň gurluşygyna girişildi. Demir ýoluň uzynlygy 1300 kilometrdir (2003 ýyl). Gana Günbatar Afrikada gaty örtüklü gara ýollary. bolan ýurtlaryň arasynda öňdäki orunlary eýleýär. Gara ýoluň uzynlygy 39,41 müň kilometrdir. Onuň 11,67 müň kilometri gaty örtük bilen örtülendir. iki sany deňiz porty bar: Takoradi (1928-nji ýylda gurlupdyr) we Tema (1962-nji ýylda açyldy). 1998-nji ýylda portlaryň durkunyň täzelenmegine girişildi. Ganada 12 sany aeroport bar. Olaryň 7-si gaty örtük bilen örtülendir. Paýtagt Akkra şäherindäki Kotoka halkara aeroporty halka hyzmat edýär. Ýurduň içine we daşyna (Aziýa, Ýewropa, Günbatar Afrika ýurt-laryna, London, ABŞ we Günorta Afrika Respublikasy) yzygiderli uçar gatnawlary ýola goýlandyr.
Bilimi[üýtget | edit source]
Ýerli ýaşaýjylar üçin ilkinji mekdep pormgallar tarapyndan 1529-njy ýylda açylýar. Ýurtda 9 ýyllyk bilim hökmanydyr. Çagalar 6 ýaşynda mekdebe barýarlar. 2001 -nji ýylda başlangyç mekdepleriň gatnaşygy 80 göterime ýetdi. Okuwçylar 12 ýaşdan başlap orta mekdebe gatnaýarlar. Orta mekdepde bilim iki döwürde üç ýyldan berilýär. 2003-nji ýylda Afrikanyň Ösüş banky Gana bilim ulgamyny kämilleşdirmek üçin 27,55 million dollar karz pul we 6,89 million dollar gaýtargysyz pul kömegi berdi. Mekdepleriň kompýuterleşdirilmegi dowam etdirilýär. Ýokary okuw ulgamynyň düzüminde 4 uniwersitet, 6 politehniki institut we 11 kollež bar. 2002-nji ýylda Gana Döwlet uniwersitetiniň (1948-nji ýylda açyldy) ýedi fakultetinde 608 mugallym zähmet çekip, 8.8 müň talyp bilim aldy. Şol ýyldaky maglumatlara görä, Kumasi şäherindäki Nkrumy uniwersitetinde 487 mugallym we 11,6 müň talyp bardy. Ýokary okuw jaýlarynda bilim iňlis dilinde berilýär. 1985-nji ýyldan bäri ýurtda ilatyň uly ýaşdaky böleginiň arasynda sowatsyzlyga garşy göreş alnyp barylýar. 2004-nji ýylyň Aprel aýynda ýurduň mejlisi bilim üçin býujetden bölünip berlen 78 million dollara barabar bolan pul serişdesini tassyklady. Saglygy saklaýyşy: Ýurtda gyzzyrma, gökbogma, gyzamyk we ýokanç keseller giň ýaýrandyr. Arassa agyz suw gytçylygy bar. 2004-nji ýylyň ortalarynda 300-e golaý hassahanada 1400 lukman we 9 müň şepagat uýasy zähmet çekdi. 2002-nji ýyldaky hasaplamalara görä, umumy içerki önümden 4,2 göterimi saglygy saklaýyş pudagyna harçlanýar eken.
Gana –resmi ady Gana respublikasy, ol Afrikanyň günbatarynda ýerleşip, 238305 km2 meýdany tutýar. Paýtagty Akkra Gana 10 welaýata bölünýär. Ilaty 19 mln 300 müň adam. Döwlet dili – iňlis dili, pul birligi – sedi. Döwlet gurluşy respublika, baştutany-perzident. Gana ösen dag-magdan senagaty bolan,agrar ýurtdur. BMG-nyň agzasy.
Häzirki Gananyň etniki toparlary yzygiderli migrasiýanyň netijesinde döredi. Olaryň käbiri (akanlar) demirgazykdan geldiler, beýlekileri (we,ga) gündogardan geldiler. XV asyrda akanlar ýerli ilaty gysyp çykaryp kenarýakalaryny özleri eýelediler. Akanlaryň irkidörän döwlet birleşmeleri söwda edipdirler we biri-biri bilen uruşlar alyp barypdyrlar. XVII asyrda aşantiler öz paýtagty Kumasiden ýöriş edip, döwlet bileleşikleriniň ählisini özüne tabyn edýär.
XV asyryň ahyrynda Gana gelen ilkinji ýewroopalylar portugallar bolup, olar bu ýerde galalar salypdyrlar.
Portugallar bu ýerden altyn, gul alyp gidipdirler. Altyn kenar – diýen at hem şundan galypdyr. Altyn kenaryň baýlyklary beýleki Ýewropa ýurtlaryny hem gyzyklandyrypdyr. Niderlandiýa, Şwesiýa, Daniýa, Russiýa, Beýik Britaniýa bu ýerden palma ýagy, pil çünki, maýmyn derisi ýaly zatlary demir gurallar bilen alyş-çalyş edipdirler. Iň köp girdeji gul söwdasyndan gelip, 1770-nji ýylda 6000, 1783-nji ýylda 10000 gul satylypdyr. XVII asyrda Altyn kenar ugrundaky bäsleşikde Beýik Britaniýa üstün çykýar. XIX asyrda kenar ýakasynda ornaşan iňlisler bilen içerki etraplarda agalyk edýän aşantileriň arasynda uruşlaryň bolmagyna getirdi. 1901-nji ýylda Aşantiniň çägi hem baknalyga öwrüldi.
1919-njy ýylda Angliýa Milletler ligasyndan ol ýere ygtyýarnama aldy. I-jahan urşundan soň Altyn kenaryň ilaty baknadarlyga garşy göreşdi. Ol göreşiň bir görnüşi baknadarlar bilen hyzmatdaşlyk çaklaýan ýerli serdarlara garşy göreşdi. Ikinji görnüşi daşary ýurtly telekeçilere garşy göreşdi. Ýagny olara kakao satmagy gadagan edýärdiler. 1874-nji ýýlda iňlis gubernatorynyň ýanynda döredilen Kanun çykaryjy maslahatda birinji jahan urşunyň ahyrynda bary-ýogy 6 sany atrihaly bardy. 1917-1919-njy ýyllarda Kanunçykaryjy maslahata birnäçe teklipler edýärler. Emma gubernator ol teklipleri kabul etmeýär. Netijede kanunçykaryjy maslahatda özgertmeler geçirmek ugrunda hereket başlanýar.
1920-nji ýylda Gubernator Atrihanadaky baknadarlyga garşy güýçleri birleşdirmek maksady bilen Altyn kenaryň, Nigeriýanyň, Gambiniň, Serra-leonyň gatnaşmagynda maslahat çagyrylyp, Günbatar Afrikanyň Milli kongresi döredilýär. Bu guramanyň maksatnamasynda iňlis gubernatorynyň häkimiýetiniň çaklanmagynda afrikan ilatynyň syýasy hukuklarynyň giňeldilmegini talap edilýär. Emma şeýle talap diňe bir iňlis hökümeti tarapyndan däl, eýsem ýerli iri ýer eýeleriniň hem garşylygyna getiripdir. Iňlis ministri atrihalylar entek ýurduň dolandyryşyna gatnaşmaga taýýar däl diýip çykyş edýär. Hat-da ýerli feodallaryň käbiri Kanun çykaryjy maslahatyň saýlawly düzülmegine garşy garşylyk görkezmäge ähli iri ýer eýelerini çagyrypdyr. Muňa seretmezden 1925-nji ýýlda iňlis hökümeti käbir eglişikler etmäge mejbur bolýar.
Şol ýylda täze konstitusiýa girizilip, kenar ýakasyndaky iri üç şäherden (Akkra, Keýp Koast, Sekondi) hersinden bir wekil Kanunçykaryjy maslahata saýlanmaga hukuk alýar.
20 ýyllaryň esasy wakalarynyň biride Açitoma şäherinde kollejiň açylmagydyr. Gana respublikasynyň ilkinji prezidenti Kwama Nkruma hem şu kollejde terbiýelenýär.
1929-1933-nji ýyllaryň çökgünliligi Altyn Kenaryň ykdysadyýetine agyr täsir edýär. baknadar hökümet täze salgytlary girizmäge synanyşýar. Emma bu düýpli garşylyga duçar bolýar. Akkra şäheriniň wekili Kanun çykaryjy maslahatda çykyş etmek bilen, gubernatoryň öňünde şeýle sorag goýýar: “Hökümet kanun çykaryjy maslahatda wekilleri artdyrmaga we ýurduň maliýe ýagdaýyny halkyň gözegçiligine bermäge taýýarmy?”. Şeýlelikde häkimiýetiň halka berilmegitalap edilýär. Emma iňlis hökümeti ony ret edýär.
iki jahan urşy aralygynda Altyn kenarda halk köpçüliginiň göreşine ýolbaşçylyk eder ýaly syýasy partiýa ýokdy.
Altyn kenar ikinji jahan urşy döwründe Angliýanyň tarapynda urşa çekildi. 70 müňden gowrak adam iňlis goşunynda uruş hereketlerine gatnaşyp, Etiopiýanyň, Birneony azat etmäge gatnaşdylar. Uruş bahanasy bilen salgytlar girizildi, kakao, palma önümleri, kauçuk, beýleki çig malyň daşary ýurda çykarylyşy artdy.
Uruş ýyllarynda Kanunçykaryjy maslahatyň afrikan wekilleri iňlis hökümetinden uruşdan soň Altyn kenarda nähili syýasatyň ýörediljekdigini, demokratik konstitusiýanyň girizilmegini, dolandyryjy toparyň atrihanlaşdyrylmagyny talap edýärler. 1943-nji ýylda konstitusiýanyň taslamasy iňlis ministrine berilende, bu taslama ret edilýär.
Altyn kenaryň garaşsyzlygy ugrunda işjeň göreşijileriň biri Kwamo Nkrumadyr. Ol özüniň “Baknalyk ýurtlaryň işçilerine, daýhanlaryna, intellegensiýasyna ýüzlenmesinde” baknadarlyga garşy köpçülikleýin göreşe çagyrdy.
1946-njy ýylda iňlis baknadar hökümeti täze konstitusiýany girizmäge mejbur bolýar. Täze kanuna laýyklykda Kanun çykaryjy maslahatyň 30 agzasynyň 12-si gubernator tarapyndan iňlislerden bellenilipdir, 18-si bolsa çylşyrymly ýol bilen saýlanypdyr. Bu hem närazylygy çüýçlendirýär. Halk çykyşlarynda baknadarlyk düzgüniniň üýtgedilmegine däl-de, eýsem ýok edilmegini talap edipdirler.
1947-nji ýylda “Altyn kenaryň birleşen konwenti” diýen syýasy gurama döredilip, ol mümkin bolan gysga wagtda garaşsyzlygyň berilmegini talap edipdir. 1949-njy ýylda Altyn kenaryň tarapynda ilkinji gezek syýasy partiýa bolan Halk partiýa döredilip K.Nkruma ýolbaşçylyk edipdir. Bu partiýa diňe garaşsyzlygy däl, milli ezişiň ähli görnüşleriniň, baknadarlygyň ýok edilmegini talap edýär.
1949-njy ýylyň Türkmenbaşy aýynyň 8-de ähliumumy gozgalaň başlanýar. Iňlis goşuny tarapyndan basylyp ýatyrylýar. K.Nkrama tussag edilýär. 1951-nji ýylda birnäçe düzedişler girizilip esasy kanun kabul edilýär. 1951-nji ýylda Kanun çykaryjy maslahata saýlawlar geçirilip, oňa ähli partiýalaryň gatnaşmaga hukuk berilýär. Saýlawda Halk partiýa ýeňiş gazanýar. Iňlis hökümeti K.Nkrumany azat etmäge mejbur bolýar we onuň ýolbaşçylygynda hökümet düzülýär. Bu uly ýeňişdi. Taryhda ilkinji gezek ýerli atrihaklardan hökümet ýolbaşçysy saýlanýar. Emma bu hökümet iňlis gubernatoryna hasabat bermelidi.
K.Nkruma doly garaşsyzlygy talap edýär. 1953-nji ýylda K.Nkrumanyň teklibi boýunça Kanunçykaryjy maslahat iňlis parlamentinden Altyn Kenaryň özygtyýarlynyň jar edilmegini talap edýär. Halk köpçüligi bu çözgüdi goldaýar. Emma iňlis baknadarlary bilen ylalaşyjy syýasat alyp barýan toparlar oňa garşy çykypdyrlar. Hat-da ýurdy böleklere bölmek howpuny hem döredipdirler. 1956-njy ýylyň saýlawlarynda ýene Halk partiýa ýeňiş gazanypdyr.
Iňlis hökümeti Togonyň günbatar bölegini Altyn kenara birleşdirmek bilen Gana ady bilen özbaşdak bermäge mejbur bolýar. Netijede 1957-nji ýylyň Nowruz aýynyň 6-da Gananyň garaşsyzlygy jar edilýär. Ýurduň taryhynda täze döwür başlanýar. Milli ykdysadyýeti, medeniýeti ösdürmäge başlanylýar. Halkara we syýasy ýagdaýýny pugtalandyrmakda aýgytly ädim ätdi. Angliýa tarapyndan boýnuna dakylan 1957-nji ýylyň esasy kanunyna laýyklykda Ganada monarhiýa düzgüni çaklanýardy. Kanuna laýyklykda ýurduň baştutany iňlis karoly onuň Ganadaky wekili iňlis general gubernatorydy.
1960-njy ýýlda Gana respublika diýip jar edilýär. K.Nkruma onuň prezidenti bolýar. Gana Britan milletler arkalaşygynyň düzüminde galdy. Emma respublikan düzgüniň girizilmegi dominonlyk derejesiniň tamamlanýandygyny aňladýar. Iňlis gubernatory ýurdy taşlap gidýär. 1961-nji ýylda ýurduň harby güýçlerine ýolbaşçylyk iňlisleriň elinden alynýar. K.Nkruma baş Serkerdebaşy boldy. Şol ýyl ýurtda ilkinji uniwersitet açylyp, milli kadrlar taýýarlanyp başlaýar.
Gana daşary syýasatda bitaraplygy saklady. Birnäçe döwletler bilen ilçi gatnaşyklary ýola goýdy. 1963-nji ýylda atrikan döwletleriniň Addis-Abeba maslahatynda Afrikan birligi guramasy döredilýär. Baknadarlygy ýok etmek ugrunda afrika halklaryny göreşe çagyrmak maksady bilen Gana Afrikanyň garaşsyz döwletleriniň (IV.1958ý) we Afrika halklarynyň (XII.1958ý) maslahatlaryny çagyrdy. Muňa jogap edip ABŞ, Angliýa Ganada syýasy dildüwşük gurady. 1966-njy ýylyň Baýdak aýynyň 24-de K.Nkruma hökümetden çetleşdirilýär. Onuň ýerine hökümete Milli azat ediş maslahatyny döreden polisiýa we goşun serkerdeleri gelýär.
1972-nji ýýlda Türkmenbaşy aýynyň 13-de serkerdeler topary döwlet agdarlyşygyny gurady. 1979-njy ýylyň Oguz aýýnda harby howa güýçleriniň leýtenanty Jerri Rolingsiň ýolbaşçylygynda döwlet agdarylyşygy geçirilip, hökümet düzülýär. Şol ýylyň Ruhnama aýýnda raýat hökümeti düzülip Hilly Zimanka geldi.
1981-nji ýýlyň Bitaraplyk aýynda ýene-de Rolings hökümete geldi. 1982-1983-nji ýyllarda gurakçylyk bolup, azyk önümleri az öndürildi. 1992-1996-njy ýyllaryň saýlawlary boýunça ýene prezidentlige ýene Jerri Rolings geçýär.
Metbugaty[üýtget | edit source]
Iňlis dilinde çap edilýän gazetler: "Ganian taýms", "Deýli grefik" (hökümetiň gazeti). Hepdelik gazetler: "Mirror" (hökümetiň gazeti), "Standart" "Uikli spekteýtor", "Ekou" we "Eskpiriens". Ýurtda 1957-nji ýyldan bäri hökümetiň garamagyndaky Gana habarlar gullugy hereket edýär. 1965-nji ýyldan bäri teleýaýlymlar we 1935-nji ýyldan bäri bolsa radio-ýaýlymlar işleýär. 2002-nji ýylda ýurtda 40,5 müň adam internet ulgamyndan peýdalandy.
Syýahatçylygy: Ýurduň geografik ýerleşişi, deňiz kenarlary, aw meýdanlary daşary ýurtly jahankeşdeleriň ünsüni çekýär. 1970-nji ýylda ýurtda syýahatçylygy, ösdürmek ugrunda işler durmuşa geçirilip başlandy. 1996-njy ýylda syýahatçylyk pudagyny ösdürmek barada2020-nji ýyla çenli döwür üçin toplumlaýyn milli meýilnama düzüldi. 1999-njy ýylda syýahatçylyk pudagy 342 million dollar girdeji getirdi. 2001-nji ýylda ýurda 438,8 müň daşary ýurtly jahankeşde geldi. Nige- „riya, Angliýa, Germaniýa, ABŞ we Fransiýa ýaly döwletlerden ýygy-ýygydan syýahatçylar gelýärler.


text:
Türkmenistanda prezidentiň portretleri adatça her ýyl saýlanyp alnan täze şygar esasynda täzelenýär.
Bu ýyly türkmenistanlylar prezident Gurbanguly Berdimuhamedowyň soňky kitaplarynyň biriniň ady – “Türkmenistan - Beýik Ýüpek ýolunyň ýüregi” atly şygar astynda geçirýär.
Şygarlaryň täzelenmegi ýurtda alnyp barylýan döwlet propagandasynyň çäginde, aýdaly, durmuşyň täzelenmegi we adamlaryň ýyl-ýyldan gowy ýaşamaklary, döwlet baştutanyň ýurtdaky täzelikler we özgerişlikler bilen aýakdaş gitmegi hökmünde düşündirilýär.
Azatlyk radiosy bilen anonim şertde gürleşen häzirki we öňki resmileriň birnäçesiniň düşündirmegine görä, bu ýurtda emele gelen durgunlykdan we ýagdaýyň umytsyzlygyndan ünsi sowmak, şonuň bilen bir wagtda hökümetiň adamlaryň hal-ýagdaýyny, durmuş şertlerini gowulandyrmak ugrunda hakykatdan hem alada edýändigini görkezmek ýa-da şeýle pikir döretmek üçin edilýär.
Emma siňe seretseň, bu sowet döwrüniň propagandasynyň gönüden-göni göçürmesi bolup durýar. Şol döwürde kabul edilen bäşýyllyk, onýyllyk planlar hem ýurduň ösüşini, durmuşyň özgermegini maksat edinýärdi. Bu çäreler hemişe ýurtda gazanylandygy aýdylýan ykdysady we önümçilik üstünlikleri bilenutgaşdyrylýar.
Ýöne bu syýasy-propagandanyň başga bir tarapy hem bar, ol döwlet, hökümet edaralarynyň işgärleriniň kiselerine, maşgala býujetine artykmaç agram salýar.
Prezidentiň portretleri ähli döwlet edaralarynda, şol sanda mekdeplerde hem täzelendi. Aşgabatdaky mekdepleriň mugallymlaryndan täze portret üçin 25 manatdan ýygnadylar. Şondan soň reklama we neşirçilik firmalarynyň işgärleri gelip, köne portretleri alyp gitdiler we ýerine täzesini getirdiler.
Regionlardaky mekdeplerde diňe portretleri satyn aldylar, emma olaryň çarçuwalaryny täzelemediler, sebäbi şonda çykdajy azrak bolýardy. Ýöne şonda-da, portretleriň bahasyny diňe mugallymlar tölemeli boldy.
Köne portretleri mekdeplerde täze portretleri asýan şol bir firmalar ýygnap alýar, emma olary näme edýändikleri belli däl: soň ol portretleri hiç kim görmeýär.
Bilim ministrliginiň bölümleri hemme ýerde bu hili portretleri çap edýän şol bir firmalar bilen işleýär, ýagny olar ýokardan saýlanyp alynýar. Her bir pudaga portretleri täzelemek hakynda görkezme berilýär, soň olar emele gelen däp boýunça hereket edýärler.
Netijede, her bir pudagyň özi şeýle firmalary gözläp tapýar, olar kän, kesgitli ministrlikler bilen işleşýän iri firmalar-da, häkimlikler bilen işleşýänleri-de bar. Dabaraly açylyşlar bilen bagly bezeg işlerini hem şu hili firmalar ýerine ýetirýär.
Regionlarda bu hili iş edýän firmalar az we regionlaryň ýolbaşçylaryna bu meselede kimler bilen işleşmelidigi, kimler bilen işleşmeli däldigi aýdylýar.
Käbir firmalar nagt däl hasaplaşyk esasynda işlese, beýlekileri nagt hasaplaşyk esasynda işlemegi gowy görýär.
Anyk sanlary aýtmak kyn, ýöne prezidentiň portretleri adamlaryň köp barýan ähli ýerinde – döwlet edaralarynyň esasy kabinetlerinde (mekdeplerde, keselhanalarda, sanatoriýalarda, ministrliklerde, häkimliklerde, ýerli öz-özüňi dolandyryş edaralarynda), umuman hemme ýerde, iş ýerinde hem, dynç alyş ýa bejergi alyş ýerlerinde hem prezidentiň portreti 'hökman bolmaly'.
Bu talapdan, elbetde, çaphana we reklama firmalary gowy peýda görýärler, olar öz gazanan pullaryny portretleri buýurýanlar, alyjylar bilen hem bölüşýärler, ýogsa olaryň arasynda töleg we geljekki zakazlar/tabşyryklar babatda mesele döreýär.
Türkmen prezidentiniň portretleriniň bu gezekki täzelenmesi sosial ýeňillikleriň ýatyrylmagynyň yz ýanyna, azyk bahalarynyň ençeme esse gymmatlamagyna we ilatyň ykdysady ýagdaýynyň öňki ýyllardakydan has agyrlaşan wagyna gabat geldi.


text:
Habarlar 5 ýanwar 2017
Ykdysadyýet
Türkmenistanyň Ykdysadyýet we ösüş ministrligi döwlet eýeçiligindäki desgalary hususylaşdyrmak boýunça nobatdaky satuwy yglan etdi
2017-nji ýylyň 31-nji ýanwarynda geçiriljek söwdalarda ýurdumyzyň dürli sebitlerindäki desgalaryň jemi 34-sini hususy eýeçilige satmak meýilleşdirildi. Şolaryň hatarynda Dokma senagaty ministrliginiň, Söwda we daşary ykdysady aragatnaşyklar ministrliginiň desgalary, Türkmenistanyň Azyk senagaty döwlet birleşiginiň dolanyşygynda bolan kärhanalaryň paýnamalarynyň döwlet bukjalary, “Türkmengaz” we “Türkmennebitgazgurluşyk” döwlet konsernleriniň garamagyndaky hem-de birnäçe beýleki edaralaryň desgalary bar.
Teswirlemeler
5. Medeniýet ulgamy
2016-njy ýylyň 2-nji ýanwarynda medeniýet işgärleriniň, sungat ussatlarynyň, döredijilik ugurly okuw mekdepleriniň mugallymlarynyň hem-de talyplarynyň, ministrlikleriň we pudak edaralaryň, köpçülikleýin habar beriş serişdeleriniň, ýurdumyzyň daşary ýurtlarda işleýän diplomatik wekilhanalarynyň ýolbaşçylarynyň gatnaşmagynda “Mirasa sarpa goýmak, Watany özgertmek ýylynyň” yglan edilmegine bagyşlanan çäre geçirildi. Milli taryhy-medeni mirasy aýawly saklamak we öwrenmek, bütin dünýäde türkmen halkynyň baý ruhy mirasyny wagyz etmek, milli we dünýä medeniýetiniň gymmatlyklarynyň her bir raýat üçin elýeterliligini üpjün etmek geljek ýyl üçin möhüm wezipeleriň hatarynda kesgitlenildi.
2017 Выборы Президента Туркменистана
Türkmenistanyň Prezidentligine dalaşgär «Türkmenhimiýa» döwlet konserniniň «Garabogazsulfat» önümçilik birleşiginiň baş direktory Süleýmannepes Oraznepesowiç Nurnepesowyň maksatnamasy
Berkarar döwletimiziň bagtyýarlyk döwründe ykdysadyýetiň ähli pudaklarynda çuň özgertmeler amala aşyrylýar we welaýatlarda, etrapdyr şäherlerde, obalarda ösüş maksatnamalary durmuşa geçirilýär. Şonuň bilen birlikde, döwlet gurluşy, hukuk ulgamy we saýlaw ulgamy hem umumy kabul edilen halkara kadalaryna laýyklykda kämilleşdirilýär.


text:
Habarlar 19 ýanwar 2018
Wakalaryň jümmüşinde
Türkmenistanyň Ministrler Kabinetiniň mejlisi
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary G.Myradowa söz berdi. Wise-premýer Türkmenistanyň ähli ministrlikleriniň we pudak edaralarynyň 2018-nji ýyl üçin durmuş-ykdysady görkezijileriniň meýilnamasy, şeýle-de maliýe, ykdysadyýet we bank ulgamynyň 2018-nji ýyl üçin iş meýilnamalary barada hasabat berdi.
Hyzmatdaşlyk
Öňdebaryjy kompaniýalar iň soňky tehnologiýalary we enjamlary Aşgabat sergisinde görkezerler
Sergide tehnologiki enjamlar, gurluşyk serişdeleri, himiýa, energetika, nebitgaz senagaty hem-de azyk kärhanalary üçin awtoulag we tehniki serişdeler görkeziler. Durmuş tehnikasyny, dokma senagaty, saglygy goraýyş ulgamy üçin enjamlary öndürýän kompaniýalar hem-de ylym we kosmos tehnologiýalary, ulag we logistika pudaklarynda işleýän, söwda hyzmatlaryny hem-de maslahatlary berýän kärhanalar öz gazananlaryny hödürlärler.
Hyzmatdaşlyk
Türkmenistanyň wekiliýeti Pakistanda we Hindistanda gepleşikleri geçirdi
Habar berlişi ýly, 15-nji ýanwarda geçirilen türkmen-pakistan syýasy we ykdysady geňeşmeleriň gün tertibine döwletara hyzmatdaşlygynyň ileri tutulýan ugurlary, şol sanda ikitaraplaýyn hökümetara toparynyň işiniň netijeleri baradaky meseleler girizildi. Halkara we sebitara gatnaşyklaryny işjeňleşdirmek gyzyklanma bildirilýän pikir alyşmalaryň özenini düzdi. Türkmenistan-Owganystan-Pakistan-Hindistan halkara gaz geçirijisiniň gurluşygy, Türkmenistan-Owganystan-Pakistan ugry boýunça optiki süýümli aragatnaşyk ulgamyny we elektrik geçirijileri çekmek boýunça bilelikdäki taslamalaryň durmuşa geçirilişine aýratyn ähmiýet berildi.
Hyzmatdaşlyk
Saud Arabystanynyň ösüş gaznasy TOPH taslamasyna maýa goýum serişdesini iberýär
Hormatly Prezidentimiz Gurbanguly Berdimuhamedow habary diňläp, TOPH gaz geçirijisiniň taslamasynyň yzygiderli durmuşa geçirilýändigini kanagatlanma bilen belledi. Bu taslamanyň durmuşa geçirilmegi ählumumy energetika howpsuzlygynyň täze binýadyny kemala getirmek, ählumumy durnukly ösüş üçin şertleri döretmek babatda möhüm ähmiýete eýedir.
Resmi habar
Türkmen Lideri TOPH-yň gurluşygyna maliýe goldawy üçin Saud Arabystanynyň Patyşasyna minnetdarlygyny beýan etdi
“Häzirki wagtda Türkmenistan bu taslamany durmuşa geçirmek boýunça bellenilen wezipeleri yzygiderli amala aşyrýar. Siziň bu maliýe goldawyňyzy hyzmatdaşlygymyzy ösdürmek boýunça edýän tagallalaryňyzyň dowamy hökmünde kabul edýärin.
Medeniýet
Arhiw resminamalarynda milli awçylygyň aýratynlyklary barada maglumatlar bar
Gojalaryň aýtmagyna görä, peleň, bars, geçigaplaň we dag aýysy ýaly iri ýyrtyjylar Köpetdagyň barmasy kyn jülgelerinde, şeýle hem Sumbar, Etrek we Tejen derýalarynyň gür jeňňelerinde mekan tutupdyrlar. Ýeri gelende aýdylsa, ýyrtyjylar esasan öý haýwanlaryna hüjüm edende, çopanlara we öý haýwanlaryna howp salanda awlanylypdyr. ХIХ asyryň ahyrynda ХХ asyryň başynda dag eteklerinde şäherleriň we obalaryň kemala gelmegi bilen haýwanlar has daşa, ýabany daglyk ýerlere gidipdirler. Demir ýol hajatlary üçin tokaýlaryň çapylmagy netijesinde ýyrtyjy haýwanlaryň köňpüsi has daşa-- Demigazyk Horasanyň gür dag tokaýlaryna siňipdirler. Ýöne haýwanlar gaty köp bolansoň, olaryň aglaba bölegi ozalkysy ýaly, Türkmenistanyň ...
Hyzmatdaşlyk
Mejlisde Koreýa Respublikasynyň parlament wekiliýti bilen duşuşyk geçirildi
Duşuşygyň barşynda myhmanlar ýurdumyzyň ýokary kanunçykaryjylyk edarasynyňesasy wezipeleri, onuň düzümi hem-de hormatly Prezidentimiz Gurbanguly Berdimuhamedowyň başyny başlan giň möçberli durmuş-ykdysady özgertmeler babatda işiniň ugurlary bilen tanyşdyryldy.
Ykdysadyýet
Döwlet etalon merkeziniň laboratoriýalarynyň ýene birnäçesi halkara derejesinde ygtyýarnama almaga taýýarlanýar
Halkara akkreditasiasyndan ozal uly möçberli amala aşyryldy. Birnäçe ýylyň dowamynda Britaniýanyň Standartlar Istituty tarapyndan amala aşyrylýan „Türkmenistanda hil infrastrukturasyny tehniki taýdan düzgünleşdirmegi we ösdürmegi kämilleşdirmegi goldamak“ maksatnamasynyň, Wilnýusyň metrologiýa institutynyň we Gruziýanyň Standartlar we Metrologiýa boýunça Milli Agentliginiň Metrologýia intitutynyň (GEOSTM) bilermenleri bilen bilelikde ýolbaşçylar düzümi hem-de termometriýa babatda takyk düzgünleşdiriş işlerini amala aşyrýan hünärmenler bilen okuw geçirildi we degişli ygtyýarnama alyndy. Wilnýusyň metrologiýa institutynyň goldamagynda türkmen hünärmenleri etalon enjamlaryna we ölçeg serişdelrine takyklaýyş işlerini, ...


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Dürdäne sözler
Monday, 09 April 2018 18:37
mertebesi belent ýolbaşçysy ýurduň jogapkärlerinden yslam ynkylabynyň maksatlary dogrusynda gaýym durmaklaeyny islediler
Thursday, 05 April 2018 13:38
mertebesi belent ýolbaşçy: söweş we çydamlylyk Palestinanyň ýekeje çykalgasydyr
Thursday, 22 March 2018 18:00
mertebesi belent ýolbaşçy: Eýran Amerikanyň sebitdäki planlaryny suwa dökendir
Tuesday, 20 March 2018 20:46
yslam ynkylabynyň mertebesi belent ýolbaşçysynyň nowruz mynasybetli beren sargydy
Thursday, 15 March 2018 17:53
mertebesi belent ýolbaşçy: iman we takwalyk Eýran milletiniň Amerika we sionizmiň garşysyndaky çydamlylygynyň syrydyr
Saturday, 10 March 2018 19:15
mertebesi belent ýolbaşçy: 8 ýyllyk uruş yslam ynkylabyny ýok etmek niýeti bilen Eýran milletine tňökelendir
Thursday, 08 March 2018 20:15
mertebesi belent ýolbaşçysy: EÝranyň sebitdäki huzury Amerika bilen Ýewropa ýetýän ýeri ýokdyr
Tuesday, 06 March 2018 20:47
mertebesi belent ýolbaşçy nahal oturtdylar
Monday, 26 February 2018 20:41
mertebesi belent ýolbaşçy: ynkylabyň wakalarynda we mukaddes goraň döwründe işçiler gaýratlylyk bilen sahnada bolandyrlar
Sunday, 18 February 2018 20:43
mertebesi belent ýolbaşçy: kesekilere daýanmak howplydyr
Tuesday, 13 February 2018 10:42
mertebesi belent ýolbaşçy: şaý bilen sünni iň agyr meýdanlarda birek-biregiň ýanynda bolandyrlar
Monday, 12 February 2018 18:03
Aýatolla hameneýi hezretleri Eýran milletine minnetdarlygyny bildirdiler
Thursday, 08 February 2018 20:48
mertebesi belent ýolbaşçy: üstümizdäki 22-nji bahmani üýtgeşik bolar
Wednesday, 31 January 2018 20:25
yslam ynkylabynyň mertebesi belent ýolbaşçysy Ymam Humeýni hezretleriň gubyryna baryp aýat- töwhir okadylar
Sunday, 21 January 2018 20:46
Yslam Ynkylabynyň mertebesi belent ýolbaşçysynyň Ýewropadaky we Demirgazyk Amerikadaky ýaşlara garap ýazan hatynyň ýyllygy
Tuesday, 09 January 2018 18:36
mertebesi belent ýolbaşçy Eýranda ýüze çykan gozgalaňlyklary planlaşdyranlary paş etdiler
Wednesday, 06 December 2017 19:51
mertebesi belent ýolbaşçy:Amerika, Sionist režimi we sebitde olara eýerýänler dünýäniň häzirki zaman firownlarydyrlar
Thursday, 30 November 2017 20:00
mertebesi belent ýolbaşçy: yslam respublikasy zekady gün tertibinde goýmalydyr
Tuesday, 28 November 2017 20:41
mertebesi belent ýolbaşçy: Eýran goşunynyň batly hereketi dowam etdirilmelidir
Monday, 20 November 2017 19:56


text:
Günorta-gündogar Pakistanda aýry-aýrylykdaky iki kömür käninde bolan hadysalarda 23 magdançy öldi, 11-si bolsa ýaralandy diýip, resmiler aýdýar.
Pakistanyň tebigy betbagtçylyklara garşy göreş edarasynyň direktory Attaullah Han 5-nji maýda Bulujystan welaýatyndaky Marwar kömür känindäki ýangyna metan gazynyň toplanmagynyň sebäp bolandygyny aýtdy. Bu ýangyn käniň çökmegine we köp işçiniň ýolunyň baglanmagyna getirdi.
"Biz 11 jesedi çykaryp aldyk” diýip, Han ýene alty jesediň şindem aşakda çykarylman ýatandygyny sözüne goşdy.
Marwar kömür känleri Bulujystanyň paýtagty Kwettaden 60 km uzaklykda ýerleşýär.
Kwettadaky ýokary derejeli hökümet resmileriniň biri Jawaid Şahwani käniň içindäki 25 adamyň 16-synyň heläk bolandygyny, galanlarynyň halas edilendigini we bejermek üçin hassahana ýerleşdirilendigini aýtdy.
Şuňa meňzeş ýagdaýda çöken Spin Karez käninde hem 7 adam heläk boldy.


text:
Hormatly Prezidentimiz Gurbanguly Berdimuhamedow türkmen energetiklerini hünär baýramçylygy bilen gutlady
Döwlet Baştutanymyz Türkmenistanyň energetika senagatynyň işgärleriniň güni mynasybetli bu ulgamyň işgärlerine gutlag hatyny iberdi
Hormatly energetika senagatynyň işgärleri!
Gadyrly watandaşlar!
Sizi Energetika senagatynyň işgärleriniň güni bilen tüýs ýürekden mähirli gutlaýaryn.
Indi birnäçe ýyllardan bäri özbaşdak baýram hökmünde bellenip gelinýän Energetika senagatynyň işgärleriniň güni Garaşsyz Watanymyzyň senenamasyny bezeýän baýramlaryň biridir, zähmetde gazanylýan üstünlikleriň nyşanydyr.
Ýurdumyzyň energetika senagatynyň işgärleri özleriniň hünär baýramyna zähmetde üstünlikleri gazanmak bilen sowgatly gelmegi indi asylly däbe öwürdiler. Pudagyň işgärleriniň çekýän asylly we halal zähmeti netijesinde, geçen ýyllarda ýurdumyzyň çäklerinde ençeme täze elektrik stansiýalarynyň, elektrik geçirijileriniň gurluşygy tamamlanyp, ulanmaga tabşyryldy.
Aşgabat şäheriniň elektrik üpjünçiliginiň ygtybarlylygyny ýokarlandyrmak boýunça taslamanyň çäklerinde paýtagtymyzda köp sanly transformator beketleri, paýlajy ulgamlar, şeýle hem döwrebap «Paýtagt» dolandyryş merkezi işe girizildi. Gysga wagtyň içinde gazanylan şeýle üstünlikler Berkarar döwletimiziň bagtyýarlyk döwründe ýurdumyzyň elektrik energetikasy pudagynyň işgärleriniň alyp barýan işleriniň depgininiň ýokarydygynyň aýdyň subutnamasydyr.
Garaşsyz döwletimiz energiýa serişdeleriniň baý gorlaryna eýe bolmak bilen, bu serişdeleri ilkinji nobatda mähriban halkymyzyň durmuş-hal ýagdaýyny yzygiderli gowulandyrmaga gönükdirmek hem-de dünýäniň ykdysady hojalygyna işjeň gatnaşmak üçin halkara energetika bazarlaryna çykarmak ýaly asylly maksatlara eýerýär.
Içerki sarp edijilerimizi elektrik energiýasy bilen ygtybarly we bökdençsiz üpjün etmek, onuň artykmaç bölegini daşary ýurtlara barha artýan möçberlerde ibermek ýurdumyzda alnyp barylýan energetika syýasatynyň esasy ugruny kesgitleýär. Häzirki döwürde täze gurlan we durky täzelenen elektrik stansiýalarynyň hem-de paýlaýjy ulgamlaryň kömegi bilen içerki sarp edijilerimize berilýän elektrik energiýasynyň möçberi artyp, hili ep-esli gowulandy. Ýurdumyzyň alysdaky şäherdir obalarynyň hem elektrik energiýasy bilen üpjünçilik derejesi has ýokarlandy.
Doganlyk Owganystan Yslam Respublikasyna iberilýän elektrik energiýasynyň möçberlerini has-da artdyrmak üçin bu ugurda ýokary woltly elektrik geçirijileri we beketler guruldy, Häzirki döwürde goňşy Eýran Yslam Respublikasyna tarap hem şeýle desgalary gurmagyň üstünde işler alnyp barylýar. Türkmen elektrik energiýasyny Owganystandan üstaşyr Täjigistana, Pakistana we Hindistana ibermegiň hem uly mümkinçilikleri bar.
Hormatly energetika senagatynyň zähmetsöýer işgärleri!
Türkmenistan diňe bir energiýa serişdelerini daşary ýurtlara iberýän ýurt hökmünde däl-de, eýsem ýokary derejeli, haikara ähmiýetli çäreleriň geçirilýän merkezi hökmünde hem giňden tanalýar.
Ýurdumyzyň taryhynda ilkinji gezek geçirilýän, sport durmuşymyzda öçmejek yz galdyrjak Ýapyk binalarda we söweş sungaty boýunça V Aziýa oýunlarynyň sentýabr aýynda Aşgabat şäherinde başlanmagy, onuň yzysüre noýabr aýynda Energetika Hartiýasynyň Konferensiýasyna Türkmenistanyň başlyklyk etmegi Garaşsyz Watanymyzyň abraýynyň dünýä ýüzünde barha artýandygynyň aýdyň subutnamasydyr.
Energetika pudagynyň işgärleriniň Aziýa oýunlarynyň geçiriljek ýeri bolan paýtagtymyzdaky Olimpiýa şäherjigini elektrik energiýasy bilen ygtybarly we bökdençsiz üpjün etmek boýunça ýerine ýetiren işleri aýratyn bellenmäge mynasypdyr. Energetika Hartiýasynyň Konferensiýasyna Türkmenistanyň başlyktyk etmegi bilen baglylykda pudagyň işgärleriniň geçirýän işleri bu halkara ähmiýetli çäräniň ýokary derejede guramaçylykly geçiriljekdigine aýdyň şaýatlyk edýär.
Men elektrik energetikasy pudagynyň işgärleriniň geljekde hem arassa we halal zähmet çekip, ýurdumyzyň sarp edijileriniň elektrik energiýasy bilen üpjünçiliginiň ygtybarly bolmagyna, V Aziýa oýunlarynyň we Energetika Hartiýasynyň Konferensiýasynyň guramaçylykly geçirilmegine mynasyp goşantlaryny goşjakdyklaryna berk ynanýaryn.
Berkarar döwletimiz elektrik energetikasy pudagynyň maddy-enjamlaýyn binýadyny pugtalandyrmak, pudaga täze tehnologiýalary ornaşdyrmak, ýokary bilimli hünärmenler bilen üpjün etmek ugrunda mundan beýläk hem yzygiderli alada eder.
Hormatly energetika senagatynyň merdana işgärleri!
Gadyrly watandaşlar!
Men sizi Energetika senagatynyň işgärleriniň baýramy bilen ýene-de bir gezek tüýs ýürekden gutlaýaryn! Size berk jan saglygyny, maşgala abadançylygyny, ata Watanymyzyň gülläp ösmeginin hatyrasyna alyp barýan asylly işlermizde uly üstünlikleri arzuw edýärin!
Türkmenistanyň Prezidenti
Gurbanguly Berdimuhamedow


text:
Türk lider Kipriň grek bölegine we Gresiýa duýduryş berdi...
Erdogan Kipriň grek böleginiň Ortaýer deňiziniň gündogarynda birtaraplaýyn häsýetde tebigy gaz gözleglerini geçirmegine, Gresiýanyň bolsa Egeý deňizinde düzgün bozmalaryna reaksiýa bildirip, öte geçmezlikleri barada duýduryş berdi
Ýurdyň Prezidenti we Adalat we ösüş partiýasynyň başlygy Rejep Taýýip Erdogan TBMM-de partiýasynyň topariçi maslahatynda söz sözledi.
Erdogan çykyşynda Kipriň grek böleginiň Ortaýer deňiziniň gündogarynda DKTR-nyň hukuklaryny äsgermezçilik edip birtaraplaýyn häsýetde tebigy gaz gözleglerini geçirmegine, Gresiýanyň bolsa soňky günlerde Egeý deňizindäki adalar bilen baglanşykly düzgün bozmalaryna reaksiýa bildirdi.
Erdogan: “Kipriň suw giňişligindäki tebigy gaz gözlegleriniň we Egeý deňizindäki opportunist hereketler ünslerimizden düşýär diýip pikir edilmesin. Kiprde we Egeýde öte geçenleriň, ýalňyş hereket etmezlikleri barada bu ýerden duýduryş berýäris. Türkiýe taryhdan, ylalaşyklardan we halkara hukukdan gözbaş alýan hukuklaryny soňuna çenli gorar" diýdi.
Erdogan: “Biz üçin Siriýada Afrin näme bolsa, Egeý deňizindäki, Kiprdäki hukuklarymyz hem şoldyr” diýdi.
Sebitdäki soňky wakalary ýakyndan gözegçilik edýändiklerini aýdan Erdogan: “Harby gämilerimiz, howa güýçlerimiz gerek bolan halatynda islendik çäräni görmek üçin ýakyndan gözegçilik edýärler” diýdi.


text:
* Pygamberimiz bir adama öwüt berip: «Hudaýdan gork, çemçeläp dolduran çelegiňi çanaklap boşatsa-da, her kişä güler ýüz we ýylgyryş bilen gara» diýdi.
* Möminleriň emiri Aly ibn Abu Talyp: «Dostunyň gadyryny bilmeýän adama, ony ýitirmek kyn düşmez. Dostlarynyň keç ykbalyna göwünlik bermedik adam, bela-betere duşanda har-zelil bolar» – diýdi.
* Pygamber alaýhyssalam şeýle diýdi: «Ýolbars her gezek arlanda: «Eý, Alla, meni ýagşy adamlaryň üstüne sürünmäge mejbur etmäweri» diýer eken».
* Buzurgmehr şeýle diýdi: «Haýyr işi tiz etmeseň, kämil bolmaz».
* Buzurgmehr şeýle diýdi: «Çalt ýerine ýetirmeseň we gadyryny bilmeseň, haýyr iş kämil bolmaz».
* Anuşirwan patyşadan: «Iň abraýly adam kim?» diýip soralanda, ol: «Adamlara bähbitli bolan ýagşy zady oýlap tapan, şeýdibem ady asyrlara aşan, ýagşylyklary bilen durmuş ýollarynda meşhur bolan adam» diýipdir.
* Ibn Apbas şeýle diýdi: «Gadyrbilmeziň häsiýeti seni ýagşy iş etmekden saklamasyn. Bir gün başga biri şol ýagşylyk üçin taňryýalkasyn aýdar».
* Abdylla ibn Japar şu manyda bir söz diýdi: «Ýagşynyň goldawy nirede bolsa-da, — şükranaly kişä ýa-da gadyrbilmeze duşsa-da, ol uly baýlykdyr. Şükranaly adamlar oňa serpaý ýapar. Gadyrbilmeziň aýtmadyk alkyşy bolsa, Hudaýyň ýanynda sogaba öwrüler».
* Ýene şeýle diýdi: «Haýyr işi tiz başlap, yhlas bilen bitirmeseň, onuň haýry-berekedi az bolar».
* Başga biri şeýle diýdi: «Ýagşylyk edýän adamyň alkyşyny ýetir. Hatda oňa bir bölek daşy sowgat et welin, boş goýma, yhlasyny harlama».
* Ýene biri şeýle diýdi*: «Üstünden döwür geçse-de, haýyr baky galar, ýamanlyk bolsa, aşgazanda galan iýmitdenem ýaramazdyr».
* Abul Atahyýa şeýle diýdi*: «Ile ýagşylyk eden her bir güni ýaş ýigidiň iň ajaýyp günüdir. Eden işleriniň iň oňady bolsa, ýagşylykdyr. Ýamanlyk edip, ýagşylyga garaşma, adam diňe eken zadynyň hasylyny orar».
* Ahtal şeýle diýdi: «Hazyna toplamaga mätäç bolsaň, bir zady bilip goý: Ýagşylykdan gowy hazyna bolmaz».
* Attaby şeýle diýdi: «Gadyry bolmadyk we dostlaryny goldap bilmeýän adam hojaýyn bolup bilmez. Özi ýaly bedasyl we gurpsyz kişiler ondan üstünkä, ol nädip hökümini ýöretsin».
* Amr ibn Zarp şeýle diýdi*: «Eý, adamlar, ýagşylygyň iň ýakyn dostdugyny biliň. Siz ýagşylykdan ýüz öwürýänçäňiz, ol sizden aýrylmaz. Mylaýymlar bilen tirkeşýänçäm, men şeýle ýagşy häsiýetiň barlygyndan bihabardym. Men baştutan bolmak üçin ilki siziň öňüňizde baş egipdim».
* Käbirleri şeýle diýdi: «Sogapsyz ýagşylyk ýokdur. Hudaýyň ýanynda we adamlaryň arasynda haýyr iş edýäniň abraýy belent tutular».
* Möminleriň emiri Aly ibn Abu Talyp şeýle diýdi: «Köp pul harç edip gul satyn alýan, soňra hem erkinlige goýberýän baýlara geň galýaryn. Ýagşyzadalar haýyr iş etse-de, adamlary özüne borçly saýmaýarlar».
* Seriý Sakaty şeýle diýdi: «Bizden öňküler birek-birege kömek ederdi, gatnaşardy, ýagşylyk edilse, serpaý ýapardy. Haýyr işi parz, ýagşylygy ödemegi borç bilerdi. Soňra zamana öwrüldi, täze nesiller geldi. Her eden işine hak aldylar, haýyr-sahawatdan bähbit aradylar, ýagşylygy karzyna etdiler. «Puluňy ber-de, satyn al» diýlişi ýaly, ýagşylygy edil bazaryň harydyna öwürdi oturyberdiler».
* Humaýt ibn Sewr şeýle diýdi*: «Bu zamanaň öwrülip, adamlaryň başyna ykbal külpetiniň düşjekdigini bilýärin. Hemaýat isläp gelen mätäç adama goldaw bermekden ýüz öwürme. Çünki, senem haçan dilemeli boljakdygyňy bileňok ahyry».
* Möminleriň emiri Aly ibn Abu Talypdan «Wyždan näme?» diýip soralanda, ol: «Adamlaryň boýnundaky ýagşylyk düşünjesi» diýipdir. «Onda jomartlyk näme?» diýlende, ol: «Ýagşy işe göwünjeň topulmak, soralmanka bermek» diýip, jogap beripdir.
* Japar Sadyk şeýle diýdi: «Ýagşy işi doly ýerine ýetirmek üçin üç zat gerek: «Tiz başlamak, çalt bitirmek we ile ýaýyp ýörmezlik».
* Mälik ibn Dinar şeýle diýdi: «Bu dünýäsini ahyretiniň gözel bolmagy üçin sarp eden ynsan iň sahy adamdyr».
* Pygamber alaýhyssalam şeýle diýdi: «Bu dünýäniň ýagşylary, ahyretiňem ýagşy adamlarydyr. Sebäbi olar öz baýlygyny bu dünýäde ýagşy zada harç ederler. Allatagala kyýamat güni olara bakyp: «Dünýäde eden ýagşylygyňyz üçin, ähli günäňizi bagyşlaýaryn. Şonuň üçin hem başardygyňyzdan islän adamyňyza ýagşylyk ediň» diýdi. Şu sebäpden hem «Bu dünýäniň ýagşylary, ahyretiňem ýagşy adamlarydyr» diýildi.
* Sagyt ibn Asyň goşgusy*: «Allatagala deregine zat hantama bolýan adama ýüz tutmagy gabahat saýdy»
* Başga biriniň aýdany*:
«Her kimsäniň ykbaly çalşyp duran iki pursatdan ybarat: Olaryň biri ýaramazlyk, beýlekisi oňatlykdyr. Ol käte ýürege düşgünç zalymlaryň ýagşylygy, käte hem güň ýolbarslaryň arryldysy ýaly bir zatdyr».
* Haryryda şeýle setirler bar*:
«Ýagşylyk etmek bilen gaýgylardan saplanýaryn.
Şadyýan, nurly ýüz bilen bezeýärin durmuşymy.
Ýagşylyk meniň ýakynym, baýlygym hem görejimdir,
Görmäýin, ýamanlyk edip, ynsabymyň urnuşyny.
Haýsy ýerde haýyr etsem, halk bilmese Halyk biler,
Meniň diriligim ýagşylyk diriligi bilen».
* Ol ýene-de şeýle diýdi*:
«Men hem munda bir zamanlar,
Gözýaş dökdürýän ýamandym.
Ýamanlyk etmek bilen däl,
Ýagşylyk bilen sagaldym».
* Erdeşir ibn Bäbek şeýle diýdi: «Ýagşylyk tohumyny ekjek bolsaň, sepýän topragyňa üns ber. Ýogsam, ähli yhlasyň zaýa bolar».
* Selim ibn Kutaýba şeýle diýdi: «Haýsydyr bir işi etjek bolsaň ikirjiňlenmek, oýlanyp durmak gowy zat. Ýöne ýagşy iş üçin ýaýdanmaly däldir. Ýaýdanjaňlyk ýagşy işi bozup taşlar».
* Abu Müslim Hawlany şeýle diýdi: «Ýagşylygyň sogabyndan haýyrly hiç zat ýokdur. Ýagşylyk etmek isleýän her bir adamda ol işe niýeti, niýeti bolaýanda hem gurbaty bolman biler. Eger başarnyk, niýet we mümkinçilik bir ýere jemlense, şol ýerde maksada ýetip bolýar».
* Abul Atahyýa şeýle diýdi*: «Hudaýyň berýän nygmatynyň artmagyny isleseň, onuň bendelerine ýardam bermäge çalyş. Hudaýyň bagyş eden baýlygyny haram zada sarp edip, oňa ýazykly bolma. Beýtseň, Allanyň bereketli rysgaly senden çekiler».
* Iliň aýbyny tapyp, üstünden gülmäni halaýan bir adamdan: «Pylanynyň ýanyna gezelenje gidipdiň. Ol saňa nämeler etdi?» diýip sorapdyrlar. «Ol meni gyjalatyň lezzetini duýmakdan mahrum etdi. Ýanyma gelip ýagşylyk etdi welin, onuň aýbyna gülmäge dilimde gurbat galmady» diýip, jogap beripdir.
* Japar ibn Muhammet Sadyk şeýle diýdi: «Nämedir bir zat hakda menden haýyş etseler, oňa öň eden ýagşylygymdan has gowy hyzmat etmek isleýärin. Onuň hal-ýagdaýyny düzlemek we mätäçligini aýyrmak üçin dessine kömek edýärin. Sebäbi soňky haýyşlardan ýüz öwürmek, öňki ýagşylyklaryň sogabyny kesýär».


text:
Türkmenistanyň we Hytaýyň liderleri Astanada duşuşdylar
Türkmenistanyň Prezidenti Gurbanguly Berdimuhamedow EXPO-2017-niň açylyş dabarasy üçin Astana guran saparynyň dowamynda Hytaýyň döwlet Başlygy Si Szinpin bilen duşuşdy
Türkmen Döwlet Habarlar Gullugynyň habar bermnegine görä liderler Türkmenistan-Hytaý hyzmatdaşlygynyň ösüşine kanagatlanma bildirdiler.
İki ýurduň arasyndaky strategik hyzmatdaşlygyň ähmiýetine ünsleri çeken liderler milli bähbitler we Aziýa sebitiniň gelJegi barada pikir alyşyp, ykdysady hyzmatdaşlygy hasam ösdürmek baradaky isleglerini beýan etdiler.
Hytaý Halk Respublikasynyň Başlygy Si Szinpin Türkmenistan-Gazagystan-Hytaý demir ýolunyň diýseň umytlandyryJy taslamadygyny we demir ýol gatnawy bilen bilelikde iş teJribesine eýe bolandyklaryny nygtady. Liderler Hytaý Ýewropa, Ýakyn Gündogar we Ortaýer deňizi sebitleri bilen Türkmenistanyň üstaşyr baglanşdyrýan geçelgeleriň şertlerini gowulandyrmak üçin transport logistikasy boýunça hyzmatdaşlygyň ösdürilmelidigini nygtadylar.
Türkmenistan bilen Hytaýyň arasynda iki ýurduň bähbitlerine laýyklykda netiJeli hyzmatdaşlygyň bardygyny nygtan Liderler, şol hyzmatdaşlygyň durnukly ösdürilmegine bolan ynamy beýan etdiler.


text:
HORMATLY MUGALLYMLAR WE BILIM IŞGÄRLERI!
MÄHRIBAN UÇURYMLAR!
Sizi Berkarar döwletimiziň bagtyýarlyk döwründe döwlet derejesinde giňden bellenilýän «Soňky jaň» dabarasy bilen tüýs ýürekden gutlaýaryn.
Bagtyýar uçurymlaryň — geljegimiz bolan ýaşlaryň bilim-terbiýe alan mukaddes bilim ojagy bilen hoşlaşyk pursatlaryny öz içine alýan «Soňky jaň» dabarasy jemgyýetçilik durmuşymyzda orny hem-de ähmiýeti yzygiderli ýokarlanýan ajaýyp bilimler baýramydyr. Bu baýramyň Aşgabat şäheriniň güni bilen gabat gelmegi bolsa «Soňky jaň» dabarasyna aýratyn öwüşgin çaýýar.
Däp bolşy ýaly, Garaşsyz, hemişelik Bitarap döwletimiziň we agzybir halkymyzyň at-abraýyny, şan-şöhratyny dünýä ýaň salýan «Türkmenistan — Beýik Ýüpek ýolunyň ýüregi» diýlip yglan edilen ýylda hem güneşli Diýarymyzyň umumybilim berýän orta mekdeplerinde baýramçylyk dabaralary, joşgunly aýdym-sazlar bilen bezelen medeni-köpçülikleýin çäreler geçirilýär. Uçurymlaryň, mugallymlaryň, bilim işgärleriniň we ähli halkymyzyň kalbyny şatlyk-joşguna besleýän dabaralar ata Watanymyzyň bagtyýarlyk mekanydygyna aýdyň şaýatlyk edýär.


text:
15-nji ýanwarda Russiýanyň paýtagty Moskwadaky “Tişinka” sergi kompleksinde “Týubeteýka” atly gündogar bazary açyldy. Moskwalylaryň Merkezi Aziýa ýurtlarynyň däp-dessury we medeniýeti bilen tanyşmaga mümkinçiligi boldy diýlip, “CA-News” habar agentligi “Weçernýaýa Moskwa” neşirine salgylanyp habar berýär.
Habar agentligi özüniň 16-njy ýanwarda çap eden maglumatynda serginiň geçirilýän meýdançasynyň üç bölege bölünendigini, olarda harytlaryň satylýandygyny, milli el hünärleriniň sergide görkezilýändigini we gatnaşyjylaryň milli tagamlary dadyp bilýändigini ýazýar.
Türkmenistanly telekeçi Ýelena Annaberdiýewa her bir etniki toparyň öz bezegleriniň, nagyşlarynyň bardygyny aýdyp, “adatça egin-eşik – bu ikinji pasport. Adam heniz özi barada gürrüň bermänkä, onuň egin-eşigindäki nagyşlar arkaly nireden gelendigini anyklap bolýar” diýdi.
20-nji ýanwara çenli dowam etjek bu sergä 10-15 müň adamyň gatnaşmagyna garaşylýar.


text:
Hormatly Prezidentimiz Gurbanguly Berdimuhamedow dikuçarda paýtagtymyz boýunça iş saparyny amala aşyryp, iri gurluşyk meýdançalarynyň birnäçesindäki işleriň ýagdaýy hem-de paýtagtymyzy mundan beýläk-de abadanlaşdyrmak boýunça alnyp barylýan işleriň barşy bilen tanyşdy.
Döwlet Baştutanymyz paýtagtymyzyň demirgazyk künjeginde kemala gelen täze ýaşaýyş toplumlaryny synlap, şäher ilatynyň durmuş üpjünçiliginiň yzygiderli gowulandyrylmagy bilen baglanyşykly meseleleriň Aşgabatda ýaýbaňlandyrylan iri möçberli şähergurluşyk maksatnamasynyň möhüm ugurlary bolmalydygyna ünsi çekdi.
Hormatly Prezidentimiz öňdebaryjy binagärlik hem-de inžener-tehniki pikirleriň iş ýüzünde peýdalanylmalydygyny belläp, her bir desganyň meýilleşdirilmegi onuň niýetlenilen maksadyna doly laýyk gelmelidigini aýtdy. Şunda gurluşyk işleriniň binany gurmak üçin bölünip berlen belli bir künjegiň tebigy aýratynlyklary göz öňünde tutulyp alnyp barylmalydygyny, oňa ylmy esasda örän jogapkärçilikli çemeleşilmelidigini aýtdy.
Şeýle hem döwlet Baştutanymyz paýtagtymyzyň eteginde nusgalyk obalaryň döredilmegi, olaryň magy-bossanlyga bürelmegi, bu gurşawda tokaý zolaklarynyň emele gelmegi howanyň ekologiýa derejesiniň ýokarlanmagyny şertlendirjekdigini aýtdy. Bu ugurda alnyp barylýan işler, bag nahallarynyň köpçülikleýin oturdylmagy, seýilgähleriň emele gelmegi şäher ilatynyň durmuş ulgamynyň mundan beýläk-de gowulandyrylmagynyň möhüm şertini emele getirýär.
Milli Liderimiziň Aşgabady ösdürmegiň 15-nji tapgyrynyň çäklerinde gurulýan täze desgalary synlady.
Şäheriň şu böleginde häzirki döwrüň ýokary talaplaryna laýyk gelýän iri ýaşaýyş jaý toplumy gurulýar. Bu ýerde ýurdumyzyň dürli ministrlikleriniň, pudak edaralarynyň hem-de paýtagtymyzyň häkimliginiň buýurmalary esasynda durmuş maksatly desgalar bina edilýär. Paýtagtymyzy ösdürmegiň bu tapgyrynda belent, şeýle hem üç we dört gatly ýaşaýyş jaýlarynyň, iki gatly kottežleriň, dükanlaryň we beýleki durmuş ulgamyna degişli desgalaryň gurluşygy batly depginlerde alnyp barylýar.
Soňra hormatly Prezidentimiz uçuşyň dowamynda Ýapyk binalarda we söweş sungaty boýunça V Aziýa oýunlarynyň geçiriljek ýeri bolan Olimpiýa şäherjiginiň gurluşyk aýratynlyklaryny synlady. Häzirki wagtda taslama boýunça meýilleşdirilen desgalaryň gurluşygy tamamlandy. Sportuň dürli ugurlary boýunça niýetlenen döwrebap toplumlarda halkara derejesindäki synag ýaryşlary guralýar. Şeýle synag ýarşlaryň birnäçesini şu aýyň dowamynda geçirmek meýilleşdirildi. Munuň özi Aziada-2017-dä taýýarlygyň möhüm tapgyryny has aýdyňlygy bilen äşgär edýär.
Döwlet Baştutanymyz paýtagtymyzdaky batly depginler bilen bina edilýän Parahat-7 ýaşaýyş jaý toplumynyň işleri bilen tanyşdy. Bu giň möçberli gurluşyk meýdançasynda belent ýaşaýyş jaýlarynyň uly toplumynyň hem-de beýleki desgalaryň gurluşygy alnyp barylýar.
Milli Liderimiz ýaşaýyş jaý gurluşygynyň meýilnamalaryny durmuşa geçirmegiň wezipeleri barada aýdyp, täze gurulýan ýaşaýyş toplumlarynda zerur durmuş we beýleki düzümleriň toplumlaýyn esasda döredilmeginiň döwrüň baş talaby bolup durýandygyny aýtdy. Şunuň bilen birlikde hormatly Prezidentimiz şäheriň çäklerini abadanlaşdyrmak, bagy-bossanlyga öwürmek, dynç alyş zolaklaryny, bedenterbiýe we sport bilen meşgullanmak üçin zerur şertleri döretmek meselelerine yzygiderli üns berilmelidigini tabşyrdy.
Paýtagtymyzda dürli maksatly binalar bilen döwrebap ýollaryň, köprüleriň gurluşygy, degişli yşyklandyryş, maglumat ulgamlarynyň döredilmegi, ýol belgileriniň, mahabat işleriniň döwrüň talabyna laýyk alnyp barylmagy ileri tutulýan ugurlara öwrülmelidir.
Şeýle hem döwlet Baştutanymyz uçuşyň dowamynda ekerançylyk meýdanlarynda alnyp barylýan işleri synlady. Häzirki döwürde oba hojalyk pudagynda ekerançylar üçin möhüm möwsüm dowam edýär. Kärendeçi daýhanlar gowaça ekişini ýokary depginlerde alyp barmak bilen, şeýle hem öňde boljak bugdaý oragyna taýýarlyk işlerini ýaýbaňlandyrdylar.
Bu ajaýyp künjekleriniň birinde häzirki wagtda “Ak öý” binasynyň gurluşygy batly depginlerde alnyp barylýar. Hormatly Prezidentimiz bu desganyň gurluşyk işlerinde milli binagärlik ýörelgeleri bilen häzirkizaman binagärlik tejribeleriniň utgaşmalydygyny, binada köpçülikleýin çäreleri guramak üçin ähli zerur şertleriň göz öňünde tutulmalydygyny belledi. Milli Liderimiz etrabyň çäginde ahalteke bedewleri üçin bina edilen karantin merkeziniň döwrebap derejede dolandyrylmagy we onuň netijeli peýdalanylmagy babatda anyk görkezmeleri berdi.
Hormatly Prezidentimiz Gurbanguly Berdimuhamedow uçuşy tamamlap, şäher häkimliginiň ähli düzümlerine ýurdumyzyň baş şäherinde ýaýbaňlandyrylan şähergurluşyk maksatnamasyny ýokary derejede ýerine ýetirmekde üstünlik arzuw edip, bu ýerden ugrady.


text:
Yslamabadyň eteginde üç hepdä golaý saklanan protestçi lagerleri aýrylmazyndan öň maşynlary otlap, Pakistanyň yslamçy partiýalarynyň aktiwistleri tapgyr ikinji gün howpsuzlyk güýçleri bilen çaknyşdylar.
26-njy noýabrdaky zorlukly wakalar berk liniýaly yslamçylar bilen Pakistanyň howpsuzlyk güýçleriniň arasynda bolan çaknyşykda azyndan alty adam ölüp, 200-den gowrak adam (köpüsi polisiýa ofiseri) ýaraly bolandan bir gün soň boldy.
Bu zorluklar Pakistanyň Içeri ministrliginiň 25-nji noýabr güni giçlik, şäherde “kanunçylyga we düzgün-tertibe gözegçilik” üçin ýurduň goşunlaryndan “ýeterlik möçberde esger’ ýerleşdirmegi buýurmagyna getirdi.
Goşundan getirilen esgerler ynjyk desgalaryň, diplomatik howlularyň, şeýle-de sud, parlament, prezident we premýer-ministr, Daşary işler ministrligi binalarynyň howpsyzlygyny üpjün etmelidi.
Emma 26-njy noýabr güni irden töweregi gabalan Faýzabad etrabyndaky protest lageriniň daşyny polisiýa we ýarym harby güýçler alan hem bolsa, ol ýerde goşun esgerleri bolmady.
2 müň çemesi protestçi 6-njy noýabrdan bäri, Yslamabada gelýän esasy ýoly baglap, bu ýerde protest lagerini döretdi.
26-njy noýabr güni irden protest ýygnanyşygynyň has ulalandygy, şol sanda oňa “Tehreek-e Labaik Ya Rasool Allah” partiýasynyň hem birnäçe müň agzasynyň goşulandygy belli boldy. Protestler başga şäherlere, şol sanda Karäçä hem ýaýrady.


text:
“Türkmenistan beýik ýüpek ýolunyň ýüregi” ýylynda Garaşsyz hemişelik Bitarap ýurdumyzyň ykdysadyýeti çalt depginler bilen ösýär. Ilatyň hal-ýagdaýy ýyl saýyn gowlanýar. Ýaşlaryň döwrebap bilim we terbiýe almagy üçin zerur bolan şertler döredilýär. Sagdyn durmuş ýörelgesi döwlet syýasatynda öňe sürilýän esasy ugurlaryň birine öwrüldi. Berkarar Watanymyzda hukuk özgertmeleri üstünlikli amala aşyrylýar. Kada-kanunlar ýyl saýyn kämilleşip, bu ugurdaky işler netijeli dowam etdirilýär. Berkerar döwletimiziň bagtyýarlyk döwründe her bir raýatyň asuda, erkana durmuşda ýaşamagy, zähmet çekmegi, döretmegi we mynasyp dynç almagy üçin zerur bolan ähli şertleri üpjün edýär.
Mundan 26 ýyl ozal, has takygy, 1992-nji ýylyň 18-nji maýynda Garaşsyz Türkmenistanyň Konstitusiýasy kabul edildi. Munuň özi şöhratly taryhy bolan türkmen jemgyýetinde möhüm taryhy wakalaryň biri boldy. Türkmenistanyň Konstitusiýasynda beýik akyldar şahyrymyz Magtymguly Pyragynyň “Berkarar döwlet islärin!” diýip, kalbyndan syzdyryp beýan eden arzuw umytlary, döwletlilik adalatlylyk we parahatçylyk ýaly ündewleri mynasyp orun aldy. Türkmenistanyň esasy Kanunynyň rejelenen görnüşinde köpdürli syýasy garaýyşlar, köp partiýaly jemgyýet ykrar edildi. Bu bolsa ýurdumyzda demokratiýanyň ýyl saýyn kämilleşýändiginiň aýdyň subutnamasy boldy.
Türkmenistan Konstitusion esasda her bir adamyň durmuş taýdan goragyny kepillendirýän döwletdir. Berkarar ýurdumyzyň ynamly öňe barýan häzirki döwründe durmuş syýasaty, ilkinji nobatda, goldawa we goraga mätäç raýatlara gönükdirlendir. Döwletiň hasabyna köp çagaly maşgalalara, ene-atasyz çagalara, döwlet ýa-da jemgyýetçilik bähbitlerini goramakda saglygyny ýitirenlere goşmaça goldaw berilmegi, ýurdumyzda alnyp barylýan ynsanperwer syýasatyň aýdyň mysalydyr. Türkmenistanyň konstitusiýasy her bir raýatyň mynasyp durmuş şertlerinde ýaşamagyny üpjün edýär. Jemgyýetimiziň agzybirligini syýasy hem-de durmuş taýdan durnuklylygyny pugtalandyrýar. Her bir adamyň abadan we bagtyýar durmuşda ýaşamagy üçin zerur şertleri döredýär.
Ýewropa Bileleşiginde Türkmenistanyň kanun çykarjylyk ulgamynyň kämilleşdiriş işine uly gyzyklanma bilen garalýar. Konstitusiýanyň rejelenen görnüşi Türkmenistanyň täzelenen kanun çykarjylygynyň esasy binýady bolup durýar.
Türkmenistanyň Konstitusiýasynyň we döwlet baýdagynyň güni mynasybetli Türkmenbaşy şäherinde köpdürli çäreler geçirilýär. Bu gün Türkmenbaşy şäherinde 16 ýaşy dolan 40 sany bagtyýar ýaşlarmyza Türkmenistanyň raýatlyk pasporty dabaraly ýagdaýda gowşuryldy. Bu çäre Türkmenbaşynyň Nebiti gaýtadan işleýän zawodlar toplumynyň Medeni-sport toplumynda dabaraly ýagdaýda geçirlip, oňa il sylagly ýaşulylar we eneler gatnaşdylar. Çäre tamamlanandan soňra pasport alan ýaşlara Türkmenbaşy şäher taryhy we ülkäni öwreniş muzeýine, Awaza milli syýahatçylyk zolagyna, täze gurlup, ulanmaga berlen Türkmenbaşy halkara deňiz portuna gezelençler gurnaldy. Bu bolsa olaryň baýramçylyk ruhuny, keýpini has hem galdyryp, raýatlyk pasportyny alan ýaşlarmyzyň durmuşynda bu gün ýatdan çykmajak iň bagtly günleriň biri boldy.
Hormatly ýaşlar! Sizi Türkmenistanyň raýatlyk pasportyny almak hukugyna eýe bolmagyňyz bilen tüýs ýüregmizden gutlaýarys. Size Garaşsyz hemişelik Bitarap Watanmyza wepaly ýaşlar bolup ýetişmegiňizi arzuw edýäris. Pursatdan peýdalanyp, ähli türkmen halkymyzy Konstitusiýa we döwlet baýdagynyň güni bilen gutlap, rowaçlyklary arzuwlaýarys!!!
Berkarar döwletimiziň bagtyýar ýaşlary
“Türkmenistan beýik ýüpek ýolunyň ýüregi” ýylynda Garaşsyz hemişelik Bitarap ýurdumyzyň ykdysadyýeti çalt depginler bilen ösýär. Ilatyň hal-ýagdaýy ýyl saýyn gowlanýar. Ýaşlaryň döwrebap bilim we terbiýe almagy üçin zerur bolan şertler döredilýär. Sagdyn durmuş ýörelgesi döwlet syýasatynda öňe sürilýän esasy ugurlaryň birine öwrüldi. Berkarar Watanymyzda hukuk özgertmeleri üstünlikli amala aşyrylýar. Kada-kanunlar ýyl saýyn kämilleşip, bu ugurdaky işler netijeli dowam etdirilýär. Berkerar döwletimiziň bagtyýarlyk döwründe her bir raýatyň asuda, erkana durmuşda ýaşamagy, zähmet çekmegi, döretmegi we mynasyp dynç almagy üçin zerur bolan ähli şertleri üpjün edýär.


text:
Oktýabr aýynda iş bilen Eýrana gidip geldim. Tähran şäherinde iki hepdä golaý galdym. Gurban Baýramy güni Tähranyň golaýynda ýerleşen Darband atly dynç alyş zolagyndan birnäçe surat paýlaşmakçy.
Ilki bilen irden turyp, Tähranyň merkezi ýerlerinden biri bolan Azatlyk meýdanyna (Meydane Azadi) gitdik.
Soňra bolsa Darbanda gitdik we günimizi arassa howada, uly şäheriň galmagalyndan daşda geçirdik. Suratlary Dowamda görüp bilersiňiz.
P.S.
Elimde Tähran barada taýýarlanan syn mowzuklarym bar. Elim degdigiçe paýlaşmakçy.


text:
24 Aralık 2016 Cumartesi
Hususy Bölek Gant Önümçiligini Ýola Goýýar
Türkmenistanyň Senagatçylar we telekeçiler birleşmesiniň agzasy bolup durýan “Hyzmatdaşlar” açyk görnüşli paýdarlar jemgyýetine ýyllyk kuwwaty 120 müň tonna deň bolan gant önümçiligi boýunça zawody gurmak üçin Balkan welaýatynyň Serdar etrabynda 15 gektar ýer bölünip berildi.
Häzirki wagtda taslama işleri ýerine ýetirildi we bu desganyň binýady tutulýar, ol Ýewropada öndürilen häzirkizaman ýokary tehnologiýaly enjamlar bilen üpjün ediler.
Gurluşuk-gurnama işlerini 2018-nji ýylda tamamlamak bellenildi.
Häzirki wagta çenli Balkan we Mary welaýatlarynda gant şugundyryny ekmek üçin 1100 gektar ýer bölünip berildi.
Kaydol: Kayıt Yorumları (Atom)


text:
Serdar Azmun
Serdar Azmun 1995-nji ýylda Eýranyň Türkmensähra sebitiniň Kümmet Gowuz şäherinde eneden dogdy.
Eýran Ýokarý Ligasynda Sepahan FK klubynda top oýnaýan Serdar 2012-nji ýylda Eýranyň ýaşlar topary milli ýygyndysy bilen 2012-nji ýylda Russianyň dostluk kupasýnda oýnady we 6 bäsleşikde 7 gol urup iň gowy forward unvanyna göwüşdý.
Serdar 2011-2012-nji ýyl Eýran Ýokarý Ligasynda Sepahan topary bilen birinji oruny eýeledi.
2009-2011-nji ýylda ýetginjikler milli toparynda 9 bäsleşikde 6 gol uran Serdar Azmun 2011-nji ýyldan şu wagta çenli-de Eýranyň ýaşlar milli tolarynda 10 bäsleşikde 14 gol urdu.
Serdaryň kakasy Halil Azmun öz zamanynda Eýranyň we Kümmet Gowuzyň iň meşhur voleýbol sportsmenlerindendi.
Özünden eýranyň futbolynda söz etdiren Serdar Azmun Rubin Kazan toparynyň baş tälimçisi bolan Gurban Berdiýewiň islegi bilen Rubin Toparynda top oýnar.
Eýran ýaşar milli futbol topary ýygyndysynda oýanaýan Serdar Türkmen bolany üçin Gurban Berdiýew bilen aňsat şekilde gepleşip biljekdigini we gowy futboly bilen Rubinde öz ýerini tapyp biljekdigini nygtaýar.[1]
Jelil Gülçeşmeden soňra Eýranda ýaşaýn Türkmenlerden Forwardda iň meşhur futbolçylardan biridir.


text:
Şu gün “Arçabil” myhmanhanasynyň mejlisler zalynda Türkmen-awstriýa işewürler maslahaty geçirildi. Onuň işine gatnaşmak üçin Awstriýanyň döwlet edaralarynyň hem-de energetika, maşyngurluşyk, oba hojalygy we azyk senagaty, gurluşyk serişdeleri önümçiligi, ýol gurluşygy, ulag hem-de logistika, saglygy goraýyş, syýahatçylyk, bilim, programma üpjünçiligi ulgamlarynda iş alyp barýan kompaniýalarynyň ýolbaşçylaryndan we wekillerinden ybarat topar paýtagtymyza geldi.
Duşuşygyň açylyşynda oňa gatnaşyjylar hormatly Prezidentimiz Gurbanguly Berdimuhamedowyň başyny başlan öňdengörüjilikli özgertmeler syýasatynyň üstünlikli durmuşa geçirilmegi netijesinde, häzirki wagtda Türkmenistanda daşary ýurt kompaniýalarynyň netijeli işlemegi üçin ähli şertleriň döredilendigini, daşary ýurtly işewürler üçin düýpli ýeňillikleriň bardygyny, munuň bolsa özara gatnaşyklary ýaýbaňlandyrmaga oňyn täsir edýändigini aýratyn bellediler.
Türkmen tarapyndan işewürler maslahatyna birnäçe degişli ministrlikleriň we pudak edaralarynyň wekilleri, şeýle hem Senagatçylar we telekeçiler birleşmesiniň agzalary gatnaşdylar.
Maslahatda söwda-ykdysady gatnaşyklary pugtalandyrmak we giňeltmek, Awstriýanyň işewür toparlaryny Türkmenistanyň maýa goýum mümkinçilikleri bilen tanyşdyrmak, innowasion önümçilik kärhanalaryny döretmek hem-de öňdebaryjy maglumat we bazary öwreniş tehnologiýasyny ornaşdyrmak boýunça bilelikdäki taslamalary amala aşyrmagyň geljegi baradaky meseleler ara alnyp maslahatlaşyldy.
Awstriýanyň wekiliýetiniň ýolbaşçysy, Awstriýa Respublikasynyň Ykdysadyýet, ylym we barlag federal ministrliginiň daşary ykdysady aragatnaşyklar boýunça baş direktory Frans Wessig ikitaraplaýyn hyzmatdaşlygyň okgunly ösdürilýändigi hem-de Türkmenistan bilen Ýewropa Bileleşiginiň arasynda gatnaşyklaryň işjeňleşýändigi bilen baglylykda işewürler maslahatynyň uly ähmiýetini belledi. Myhman parahatçylyk, döredijilik we durmuş syýasatyny yzygiderli ýöredýän Türkmenistana dünýä jemgyýetçiliginiň gyzyklanmasynyň barha artýandygyny aýratyn nygtady.
Duşuşygyň barşynda myhmanlar Türkmenistandaky makroykdysady ýagdaý, maýa goýum işi, hususy telekeçiligi ösdürmegiň möhüm ugurlary bilen tanyşdyryldy. Munuň özi myhmanlara ýurdumyzyň dünýäniň ykdysady ulgamyna üstünlikli goşulyşmagy üçin binýatlaýyn, halkara hyzmatdaşlygynyň giňeldilmegi üçin mümkinçilikleri açýan özgertmeleriň giň möçberli alnyp barylýandygy barada aýdyň maglumatlary almaga mümkinçilik berdi.
Işjeň hem-de netijeli ýagdaýda geçen işewürler maslahatynyň çäklerinde Türkmenistanyň we Awstriýa Respublikasynyň ministrlikleriniň hem-de pudak edaralarynyň, hususy kompaniýalarynyň wekilleriniň we telekeçileriniň arasynda ikitaraplaýyn duşuşyklar geçirildi. Şolaryň barşynda täze gatnaşyklar ýola goýuldy, hyzmatdaşlygy ösdürmegiň geljegi ara alnyp maslahatlaşyldy we özara gatnaşyklary mundan beýläk-de ösdürmegiň ugurlary anyklaşdyryldy.
Duşuşygyň ahyrynda maslahata gatnaşyjylar iki ýurduň arasyndaky hyzmatdaşlygyň mundan beýläk-de pugtalandyryljakdygyna we ösdürljekdigine ynam bildirdiler hem-de ynanyşmak we ikitaraplaýyn bähbitler ýörelgelerine eýerýän türkmen-awstriýa gatnaşyklarynyň okgunly häsiýete eýedigini ýene bir gezek bellediler.
Maslahatda özara gatnaşyklary mundan beýläk-de netijeli ösdürmegiň bitewi binýadyny kemala getirmäge umumy çemeleşmeleri işläp taýýarlamak maksady bilen şeýle duşuşyklary yzygiderli geçirip durmagyň wajypdygy bellenildi. Bu möhüm meseleleriň ara alnyp maslahatlaşylmagy ertir, 5-nji dekabrdat Türkmen-awstriýa bilelikdäki toparyň ۹-njy mejlisinde dowam eder.
Tags :
Habarlar
© All Right Reserved by Turkmens News


text:
29 Ocak 2017 Pazar
Türkmenistanyň Prezidenti Awstriýa Respublikasynyň Federal Prezidentini Gutlady
Türkmenistanyň Prezidenti Gurbanguly Berdimuhamedow Türkmenistanyň halkynyň we Hökümetiniň adyndan, şeýle hem hut öz adyndan Aleksandr Wan der Bellene Awstriýa Respublikasynyň Federal Prezidenti wezipesine girişmegi mynasybetli tüýs ýürekden gutlaglaryny ýollady.
Döwlet Baştutanymyz gutlagynda ýurtlarymyzyň arasyndaky özara hormat goýmak, düşünişmek we ynanyşmak ýörelgelerine esaslanýan dostlukly we özara bähbitli gatnaşyklarymyzyň biziň halklarymyzyň hatyrasyna mundan beýläk-de ösdüriljekdigine we pugtalandyryljakdygyna berk ynam bildirýändigini belledi.
Şu ýakymly mümkinçilikden peýdalanyp, Türkmenistanyň Prezidenti Awstriýa Respublikasynyň Federal Prezidentine berk jan saglyk, bagtyýarlyk we abadançylyk, Awstriýa Respublikasynyň dostlukly halkyna bolsa öňe gitmegi we gülläp ösmegi arzuw etdi.
http://www.turkmenhabargullugy.com/turkmenistanyn-prezidenti-awstriya-respublikasynyn-federal-prezidentini-gutlady/
Kaydol: Kayıt Yorumları (Atom)


text:
Täzelikler
“Altyn-Asyr” plastik kartlaryna 2% girdeji21.06.2016
Türkmenistanyň “Daýhanbank” döwlet täjirçilik bankynyň müşderileri tarapyndan açylan “Altyn-Asyr” plastik kartlarynyň galyndy pul serişdelerine 2016-njy ýylyn aprel aýynyň 7-den başlap ýyllyk 2 göterim girdejiler hasaplanylyp aýma-aý kart hasabyna geçirilip başlanandygyny Size habar berýär.
Bilim-ylmyň şuglasy11.06.2016
Berkarar döwletimiziň bagtyýarlyk döwründe Türkmenistanda bilim ulgamynda Türkmenistanyň Hormatly Prezidenti Gurbanguly Berdimuhamedowyň başlangyjy we onuň ýolbaşçylygynda geçirilýän özgertmeler döwletiň we jemgyýetiň ählitaraplaýyn ösmeginiň esasyny düzýän maksatnamalarynyň biridir. Türkmenistanda bilim ulgamyny döwrebaplaşdyrmagyň baş maksady netijeli bilim ulgamyny döretmek bolup durýar, ol adam serişdelerini kämilleşdirmek, milletiň intellektual mümkinçiligini ýokarlandyrmak ýoly bilen Türkmenistanyň ykdysady taýdan ýokary göterilmegine, ykdysadyýetiň ähli pudaklarynyň hünärli işgärler bilen üpjün bolmagyna, ösüp barýan şahsyýetiň bilime bolan isleglerini kanagatlandyrmaga ýardam edýär.
MAGTYMGULY, SÖZLÄR TILI TÜRKMENIŇ17.05.2016
Hormatly Prezidentimiz Gurbanguly Berdimuhamedowyň öňdengörüjilikli syýasaty netijesinde Berkarar döwletimiziň bagtyýarlyk döwründe Türkmenistan ösüşleriň bedew bady bilen öňe barýar. Milli Liderimiz tarapyndan 2016-njy ýylyň “Mirasa sarpa goýmak, Watany özgertmek ýyly” diýlip yglan edilmeginiň özünde hem uly many bardyr. Şonuň üçin geçmiş mirasymyza, gadymy we taryhy ýadygärliklerimize berilýän üns ýokary derejededir. Şunuň bilen baglylykda, döwürleriň we nesilleriň aýrylmaz baglanyşygyny, ynsanperwerliginiň beýik gymmatlyklaryna, parahatçylyk hem-de döredijilik ýörelgelerine üýtgewsiz ygrarlydygymyzy alamatlandyrýan milli baýram Türkmenistanyň Konstitusiýasynyň we Magtymguly Pyragynyň şygrýýet gününe bagyşlanan baýram ýurdumyzyň ähli ýerlerinde dabaraly ýagdaýda giňden bellenilýär.
ATLY ÝÖRIŞ - UÇAR GANATLY ÝÖRIŞ05.05.2016
2016-njy ýylyň 5-nji maýynda Homatly Prezidentimiz Gurbanguly Berdimuhamedowyň gatnaşmagynda 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň başlanmagyna 500 günüň galmagy mynasybetli köpçülikleýin atly ýörişe badalga berilmegi taryhy waka boldy. Aziada - 2017- ä badalga berilmegine 500 gün galmagyna gabatlanyp Nusaý galasynda guralan atly ýörişiň ýurdumyz üçin aýratyn uly ähmiýeti bar.
Bedewler – toýlarymyzyň bezegi23.04.2016
Türkmen halkynyň bedew atlaryna bolan söýgüsi örän uludyr. Bu söýgi gözbaşyny gadymdan alyp gaýdýar. Berkarar döwletimiziň bagtyýarlyk döwründe hormatly Prezidentimiz Gurbanguly Berdimuhamedowyň bedewe goýýan sarpasynda bütin türkmen halkynyň asyrlarboýy kemala gelen ýokary medeniýetini görmek bolýar. Her ýyl aprel aýynyň soňky ýekşenbesinde Türkmen bedewiniň baýramynyň bellenilmegi-de halkymyzyň uçar ganatyna, syrdaş ýoldaşyna goýýan hormat-sylagynyň bimöçberdigine güwä geçýär.


text:
tutuş Eýranda geçirlen ýol ýörişlere gatnaşan ilat Eýranyň baýfagyny göterip ölüm bolsun Amerika we ölüm bolsun sionist režimine diýen şygary aýtdylar.
Eýranyň dürli şäherlerinde şol sanda Maşat, Gom, Tehran ,Kermanşah , Esfehan we başga şäherlede Eýranyň yslam ynkylabynyň ýeňişe ýeten gününiň 39-njy ýyllygy mynasybetli geçirlen ýol ýörişlere gatnaşan ilat şeýle-de garaşsyzlyk, erkinlik we Yslam respublikasy diýip şgar aýtdylar,
Eýran milleti giň gerimde 22-nji bahman mynasybetli ýol ýöriş edip ýene bir gezek yslam ynkylabyndan arka çykýandygyny bütindünýä ähline mälm etdi.


text:
Türkmenistanyň Senagatçylar we telekeçiler birleşmesi (TSTB) – esasy işi Türkmenistanda kiçi we orta telekeçiligi goldamaga, milli ykdysadyýetiň hususy sektoryny ösdürmäge ýardam etmäge, häzirki zaman telekeçilik infrastrukturasyny emele getirmäge ugrukdyrylan jemgyýetçilik edarasydyr.
Türkmenistanyň Prezidentiniň başlangyjy bilen 2008-nji ýylda döredilen Türkmenistanyň Senagatçylar we telekeçiler birleşmesi, welaýatdaky bölümlerini birleşdirip, häzirki günde işjeň öňe barýan işewürlik-bileleşigi bolup durýar. Häzirki wagtda guramanyň agzalarynyň sany 20640-dan gowyrakdyr, hususy kärhanalarda we telekeçilik işiniň dürli pudaklarynda bolsa 10000 müňden gowrak adam zähmet çekýär.
TSTB türkmen ykdysadyýetiniň modernizasiýasynda we diwersifikasiýasynda, önümçiligiň göwrümlerini ýokarlandyrmakda we ýokary hilli önümleriň görnüşlerini giňeltmekde, Türkmenistanda azyk bolçulygyny üpjün etmekde wajyp wezipäni ýerine ýetirýär.
Birleşmäniň agzalary dürli pudaklary ösdürmäge, içerki we daşarky bazarda ýokary bäsdeşlige ukyby bolan önümleri öndürmek boýunça innowasion önümçilikleri döretmäge işjeň gatnaşýarlar. Olar täjirçilik, jemgyýetçilik iýmiti, oba hojalygy, azyk, dokma senagaty, tikinçilik ýaly pudaklarda, mebel, aýakgap önümçiliginde we ş.m. janypkeş zähmet çekýärler. Hususy sektoryň wekilleri bilim, bedenterbiýe we sport ugurlary boýunça uly işleri alyp barýarlar, mahabat we neşirýat hyzmatlaryny edýärler.
Senagatçylar we telekeçiler birleşmesiniň agzalary Aşgabatda we ýurdyň welaýatlarynda uly gurluşyk taslamalaryny durmuşa geçirýärler, “Awaza” Milli syýahatçylyk zolagynda türkmen deňiz dynç alyş zolagynyň infrastrukturasyny kemala getirmek boýunça işlere gatnaşýarlar.
TSTB işini kesgitleýän esasy resminama “Türkmenistanyň Senagatçylar we telekeçiler birleşmesi hakynda” Kanun bolup durýar.
TSTB “Rysgal” Paýdarlar-täjirçilik bankynyň we telekeçilik mekdebiniň düýbini tutujy we ýurdyň ilkinji hususy gazedi bolan “Rysgal” gazediniň esaslandyryjysydyr.
Türkmenistanda we halkara derejede telekeçiler toparynyň bähbitlerine wekilçilik etmek bilen, Birleşme Hytaýda, Birleşen Arap Emirliklerinde we Awstriýada söwda wekilçiliklerini açdy. Onuň wekilleri daşary ýurtlarda geçýän halkara sergilere we gaýry telekeçilik çärelerine gatnaşýarlar.
Guramanyň strategiýa meseleleriniň hatarynda 2020-nji ýyla ykdysadyýetiň döwlete dahylsyz sektorynyň ýurdyň IUÖ-niň gatanjyny 70 göterime çenli ýetirmek (ÝET hasaba almazdan).
TSTB öz baş borjyny Türkmenistanyň senagatçylarynyň we telekeçileriniň işewür gurşawy gowlandyrmaga, türkmen işewürliginiň derejesini ýurtda we dünýäde ýokarlandyrmaga gönükdirilen tagallalarynyň jebislendirilmeginde görýär.


text:
Adam ömri gaty gysga, shol sebäpden 5 günlük yalanchy dünyä diyyärler. Wagt gecher bizem ötüp gideris yöne nähili gideriskä?
Nähili yashasan - sheyle de ölersin, sonun bolar diyyärler.
Shol sebäpden - dogry yashamak gaty wajyp, dogry ölmek isleyän bolsak.
Hawa dogry yashamak hem kyndyr. Yöne sony nurly.
Garyp sen yyglama (aglama) - shir dek bolar sen.
Sen dogry yolda yöremekde gayrat et, bir gün shir bolarsyn we seni goldarlar.
Ömür gysga, wagt durmayar.
Adam ömri gaty gysga, shol sebäpden 5 günlük yalanchy dünyä diyyärler. Wagt gecher bizem ötüp gideris yöne nähili gideriskä?
-
garayolly68
1 week ago
- Oran oñat pikirler